TUKHAL TTHA NIH FIALMI RIAN\nBawikri ah riantuantu hoi vialte hna a hmasabik ah PCCF net thawngttha hrawmnak ah Phung chim can a ka pektu Luthlai chungttuantu nan dihlak cungah lunglawmhnak tampi ka ngei. Cun a pahnihnak ah thawngttha a hrawmmi nan dihlak cungah lunglawmhnak a ngan ko. Apathumnak nak PCCF Pathian tukhal ttha rian fialmi hna nan nih dirkamhnak thawng in damnak ka hmuh i, thawngttha ka dirpi khawhnak a si timi hi lunglawmhnak nan sin langhter lo in ka um kho lo. Thawngtha bia ah kal uh silaw,\nTUKHAL THA NIH FIALMI RIAN\nNan nih tukhal hna hi bia hi ruat hmanh uh, a hnuk nan din, a thaumi kha nan thah hna, ahmul kha nan i aih sihmanhsehlaw tuu kha nan cawm hna lo. Abami kha thazang nan pek hna lo, azawmi kha nan hramh hna lo, hma a ingmi khan an menpiak hna lo, a ping ah a kal kha lamhruai lo in a tlaumi kha nan kawl hna lo, a uk in nan uk i, a thek lei lam an i thek hna. Ezkiel 34: 3 – 5\nProfet Ezekiel nih Tuukhal ttha, Tuu run zohkhenh rian fialmi le Tuu run hna umtu ziaza dingmi lam kha Israel tuanbia chirhchan in a kan cawnpiak. Tuukhal taktak a rat lainak kawngzong a kan cawnpiak fawn. Cu caah ni hin kan nih cu a tuu run zohkhehding ah fialmi a sal lawnglawng kan si. Cucu Jesu nih salttha le, sal thalo, dum zoh khenhding fialmi u nau pahnih hna tahchunhnak in a kan hmuh sak. Cu caah kan nih Pastor le krifabu upa hna cu Tuukhatu cu kan si lo i tuu run zohkheh dingah fialmi kan si.\nJesu nih a chim i, “ Tuukha ttha cu kei mah ka si, ka Tuu hna caah nunnak zong ka hloh siang fon,” tiah a ti. Johan 10: 11. Ni hin Pathian a salttha sidingah hriamnam kan i tat lio ah Zeihi dah Pathian rian, Zeihi dah tuu run zohkhenhtu fialmi rian, zeihi dah tuu hna rian a si ti theih fiang i riantuan a herh ngaingai.\nLuke 9: 35 ”Minmei chung cun Aw pakhat nih amah hi ka fapa ka thimmi cu a si i, a aw kha ngai uh,” tiah a ti. Tuu run zohkhenhtu fialmi nih Jesu sin in a rami biatak Thlarau rianttuannak aw kha ngaiin a tuu run cu kan zoh khenhpiak a herh, cu ti loah cun chiatserh kan si sual lai. Tuu zong nihcun Tuu run zohkhenhtu hna aw cu ngai in ti noi (thinak sivai) a telmi maw a si ti thlum dah ti in cawithlai in din awk a si ve.\nJesu tlangcung mui thlengnak nihhin ramri pahnih cheuh in thil a kan hmuhter. Cu hnacu vancung pennak nun ram le vulei pennak nun ram khuasak ding hna an si. Peter cu ngatlaih paw cawmnak hmun in siseh, Jem le Johan cu lothlo pawcawm an sinak hmun in siseh, Lehtamah pa nih a Tuu ruan zohkhenh rianfial dingah a auh hna. Lothlo pawl hi khuacaan that lo he, eitu dang nih hrawh he cun si ton kaw cawpawm kho huaha lo in a vaimi, rianttuan huamlo mi tampi an um ti cu Jesu bia lila nih a kan chim. Peter zong ngatlaih khawh lo ahcun lungdongh in zing le zan eiding ruatin khuaci a mui ton ve lai dah.\nTlangcung Jesu hmel ai thlenghlan ah, Mi thawngli rawl a dangmi kha chanreu le nga si kaw, lothlotupa Jem le Johan unau pawl siin a chuahmi Chanreu le Peter unau hna chungin tlaihmi nga pahnih kha Jesu nih chirhchan in Mithawngnga rawldanghnak ah a ser lai ti cu ruah damh awk a si ko.\nJesu nih thawngttha cu vanmi caah si hin lo in nan mah vawleimi caah a si a ti peng. Mui hmel thlenghlan ah, Zultu hna chungah vawlei dirhmun in cun, nahchuah, zerngeih, zumhkho lo lunghrinhpeng,i thah le i do, a hodah uktu bawi ah a ngan deuh lai tiah dirhmun i cuhnak in an khat. Cu caah Judahmi sinah a kal pihna i, “ Sadusi le Frasimi hna thilnu i ralring uh a ti hna,” Frasimi cu thawngttha cawnpiaktu hman lo an si i, sadusi pawl cu mipicungah uktu ding lobu an si. I ruangnak, zalennak um lo, sifah le mirun thleidan, mithmai ngeilomi nu lungin thilak cheh, an duhlomipa luru hmun ah sualpuh in thahnak tiang tawhtlaitu hna kha a chim hnawhchanmi a si. Pennak ram ah “Ngan a duhmi cu ngakchiate bang a hmebik si a chuh lai,” tiah a caawnpiak fon hna.\nJesu mui ai thlentik ah Peter le Jem le Johan hna cu LUNGLONAK (Senless) hmun a phanpi hna. Hihi vancung pennak le vawlei pennak ramri pahnih aithennak hmun a si kha zultu pathum hna a hleiin a hung cawnpiaknak a si. Jesuh cu Lehtama sikaw, peter nih inn sak a fial cawlh, Johan le Jem cu lo an thlo lai keimah ngatlaih in tlangcungah Moses, Elija he tiin Jesu inn tthattha sakmi chungah khuasa ti kha an phang ti lo. Hi ka tlangcung um hi zeitluk a nuam ti hi an chim kho lai lo dah ka ti. (Cucu vancung pennak an hung tepter chun kha a si) . An inn le lo, an nupi le fale hmanh an thei ti lo. Jesu nih a chim hnawh chanmi cu Vancung pennak ti cu, dawtnak, zalennak, remnak le saduhthahtling a sinak kha vulei zongah khahter le dirh a herhtimi Social order a si kha a hunglangh ter. Pathian nih mivialte caah a timhpiakmi hmuitimh cu nan tepmi pennak kha tlangcung umpi zungzal ding sihin loin vawleimi sinah vahrawm ter vedingah, fialmi pei nan si cu ti kha JESU nih a vel in chim a duh hna. Cu caah Pathian khamhnak rian cu Thlarau, Taksa, Thinlung damnak a si ti kha a langter duh. Vancung bantuk in leicung zongah daihnak remnak um seh tiah vanmi nih tuukhal hna sin ah zai hla in an phuang. Vawlei ah Cu daihnak le remnak lam aupi dingah cun Jesu nih tuu run zohkhehding fialmi hna sinah fial hnawhchan bikmi rian cu a si.\n1. Pathian rian:\nKhamhnak rian cu minung rian a si lo, amah Pathian rian (ceremony law) a si. “Ceremony law ti cu vawlei cung sual biachahnak tahfung a si, nawlngeilotu pa nih naih le tonghsual ahcun thahphung a si,” tiah OT nih a kan cawnpiak. Social law tu cu minung le minung kar lak sual biachahnak tahfung a si. Eg. Saul siangpahrang cu social law ah zeihmanh sualnak a ngei lo. Minupi zong a chuh bal lo, nungakthar zong a sualpi bal lo nain a rian a theilo, Tlangbawi ngan rian (Ceremony law) a tuah sual; Aruahnak in Biaktheng a sak, raithawinak a tuah, Profet bia a ngai lo, a ral Agag siangpahrang nun a zuah, Caw no le Tuu no thauthau hna Israel ram ah ratpi in Pathian raihthawinak caah a ti. Mihmai ah minung nun zuah le raithawinak caah pehchanhding a timi caw no le tuu no hnacu thiltha bak asinain Pathian caah cun sual nganbik ngaithiam khawh lomi a rak si ia. Cu caah a si lomi rian a tuah caah Apennak le ram cu chuh in a innpa sinah pek a si. Sual ngaithiam hal zong a thiam lo. Cu caah zungzal ngaithiam lo a si. David cu, Upadi pah in Uriah lai a nawng, Uriah nupi a chuh, a sualpi, social law cu a hrawk a si nain Pathian sin sual si lo in zatlang upadi ah a sual, sual ngaihchihnak a tuahtik ah ngaithiam a si i fasinak in a tlau lo. Ni hin cu Jesu nih Adam sualnak ri thawk in Moses nawlbia tiang micungah nawlngeih thihnak cu Zisu nih zalak in a lak i Kalvaritlang cungah Upadi he a tlak in a thah cang caah Vancung pennak luhding donkhamtu pakhat hmanh upadi kan ngei ti lo. Kol 2: 12-13, Heb 10 15 – 17 ( ceremony law cu Jesu nih a limcang caah vawleimi cungah sualphwtnak upadi a um ti lo cucu thawngttha Pathian sermi a rian kan timi cu a si.\n2. Tuu run Zohkhentu fialmi rian:\nJesu nih a zultu hna kha a thawh i, “hlan ahcun, zal lo, phaisa bawm lo in thawngttha chim nan vak lio ah chambaunak nan ngei lo nain atu ri thawk in Zal ngeilomi nih zal i zalh uh law u, phaisa ngeilomi nih phaisa i damh u, vainam ngeilomi nih vainam i tat u, Vancung le vawlei ah a ummi nawlngeihnak cu pek ka si cang i khuazakipah kal uh law, thawngttha hi vaphuang hna u, midam lo hna cungah nan kut chaun ulaw thluachuahpek uh, hithil tikhawhnak vialte hi vulei donghtiang an zulh lai i nan sin ah zungzal kan umpi hna lai.” tiah a ti. Matt 28: 18 – 20\nJesuh nih, “Piter nangmah nih hi hnanak in na ka dawt deuh maw?” tiah a hal: “Bawipa kan dawt le dawt lo cu nangmah nih na hngalh” tiah Peter nih a leh; Johan 21: 15 - 18\n1. Ka tuu tete kha cawm hna\n2. Ka tuu kha cawm hna\n3. Ka tuu kha zohkhenh hna. Biatak kan chimh\n4. “Na no lio ahcun na taisawm kha nangmah nih nai sawmh, na duh paoh in na kal tawn; a sinain na tar tik ahcun na kut kha na zao hna lai i, midang nih na kut cu an tem lai i na duh lonak hmunah an kal pi hna lai,” tiah a ti. Tuu run zohkhenh rian hi, Tuu hna karlak ah biaceih hi a si lo. Bia ceihtu cu Tuu khaltu pa rian a si. Tuu khal zohkhenh fialmi rian cu tuu run tlawnlennak hmun a hrawk khotu an ralhna kha dirkanh, ti hal rawltam ah ti le rawl khimte pek le tuurun hnangam te in tlawnlen ter kha a si. Piter nih Jesu bia cu biatak in a ngai i Thlarau hruainak in a kal caah, Tukhaltupa bia tehte a khannak ah zumhawktlak in thih tiang a ngamh, sunparnak cu pek a si i Rom ram cu Pathian pennak hram thawknak hmun khualipi ah ser a rak si.\nTuu run rian\nTuu run nihcun, a khaltupa aw aan le lam a hruainak kha a zulh lai i ramhringlakah, an mah tuurun dang hna he ai khat tein ramhring tamti le bawhti kha an rian a si. Ti dawnghnar kha lamh le noiter loin thiangte in an chiah zungzal lai. Pakhat le pakhar kar lak bia i ceih lo in ding le fel biatak lam zulh kha an rian a si. Tuu run nih a zawtnak kha Tuukhal fialmipa sin ah a chimh zungzal a herh.\nNihin kan khalmi tu hna khi zoh hmanh u, muisam, pungsan an ngei ti lo. Sahrang thalo tangah sifah bik le nganfahbik tuar in an hrum. Zalennak um lo thahding in hrenmi tuu fabang an si. Biading a chimtupa cu thah a si i biading lo a chimmi pa cu cawnghlawmh a si. Jesu nih Frasi le Sadusi hna thilnu thalo kong a chimfiang ruangah thitiang a tuar. Nero nih inn a duah krifahna an si tiah sual puh in chiandaih le meiphu chung hlonh an si. Peter nih zatlang nun a ding lo timi Rom ram a hmuhtik ah biading a dirpi i Bawipa caah a nunnak i thaptiang Jesu aw ngai in lam ding a zulh (Johan 21:19). Kan tawng dih cang, kan tawng cuahmah, kan ton rih laimi can ah, chiandeuh nih caw a seh lai i, krifa an si tiah mual pho kan si te than lai. Kan Tuu run hrum le ai ruangmang aw ramchung ah kan theih ko nain zei lam in dah chiandeih kaa chung in kan chanh ve lai tiah na ruah bal maw? Keimah pawcawm khim lahkha ka ei a za ko kan ti hnga maw? Pathian bia chungah ai daw cikcek ding kan si nain zeiruang ah hme kan i daw kho lo? Biatak dirpi can a si nain zeiruangah kan dir pi ngam lo? Bawipa thlarau cu ka cungah a um i, thawngchung a ummi hna luatter ding le mitcawmi hna khua an hmuh tthan khawhnak hnga! Rain fialmi kan si hnga lo maw? Luke 4: 18 - 19 Jesu nih ka tuu run hna an hrum ai lioah zeitin dah na zoh khenh tiah ka hal sehlaw, zeitin dah ka leh ve hnga! Pathian nih thlua in Chuah hram hna seh. Amen.\nNote: Mah hi PCCF weekly sermon (12 July 2009), Rev. Dr. Hrang Kil sermon mi a si. Original copy PCCF group mail ah a um.\n1/27/2012 06:18:00 am\n1/28/2012 06:48:47 am\n3/22/2012 08:37:28 am\n3/25/2012 01:37:51 pm\n3/25/2012 01:40:37 pm\n3/25/2012 02:10:01 pm\n3/25/2012 02:12:19 pm\n3/25/2012 02:12:36 pm\n3/25/2012 02:12:55 pm\n3/28/2012 02:57:38 am\n3/28/2012 04:43:53 pm\n3/28/2012 06:42:07 pm\n4/19/2012 01:58:19 am\n5/7/2012 11:28:34 am\n5/7/2012 11:38:45 am\n5/7/2012 11:41:44 am\n9/20/2012 09:49:06 pm\n9/27/2012 08:21:19 pm


Biak Hmun Sang nih Rung Lian Ceu atei - RLC nih a singkhaw caah an i phomh ṭhan lai | The Chin Express\nBiak Hmun Sang nih Rung Lian Ceu atei – RLC nih a singkhaw caah an i phomh ṭhan lai\nRung Lian Ceu cu a singkhaw tu Biak Hmun Sang nih zahan zaan ah, minutes 2 chungah a pehpeh in voi 2 bak a tengh i a tei.\nVawlei cung Laipa ṭhawngbik Biak Hmun Sang hmurka\nBiak Hmun Sang nih a tei hnu ah, “Kei cu a ṭhawngbikmi ah kai ruah zungzal ko i Rung Lian Ceu ka tei thawngin kai ruahning aa dang hlei lo,” tiah a chim.\nRung Lian Ceu mi teinak kuat ‘vangkhen’ kong he pehtlai in Biak Hmun Sang nih hitin a chim.\nVawlei cung Laipa ṭhawngbik Biak Hmun Sang – hmanthlatu: Lai Kam Thang\n“Kan chim hna lai, Laimi paih zohmi nih nan i fian ding cu ‘vangkhen’ lawng hi paih thiamnak asi lo. Kuat dang tampi a um ti hi rak thei uh,” ati.\n“Paih thazaang a pemi vawlei cung Laimi vialte, cun keimah zong aa ka dawmi nan zate cungah kaa lawm tuk,” tiah paih zohtu le amah thapetu a fans pawl cungah lunglawmhnak bia a chim.\nRung Lian Ceu nih Biak Hmun Sang a singkhaw\nRung Lian Ceu nih, “Paih cu sungh phung, awn phung asi. Ka sungh ning hi kaa lungsi bak. Amah zong nih aa ka tei bak, tei bakin aa ka tei ko tutan cu,” tiah a sunghmi vuivai lo tein a cohlan.\nRung Lian Ceu bantukin zuamcawhtu le paih tuahtu upa le zohtu mipi upat tein sungh cohlan hi vawlei cung Laimi vialte nih kan i cawn awk asi. Malaysia Chinmi cu Chin Miphun Ni ah paih an rak tuah ve i a sungh cohlang duh lomi pawl khuacimui in an buai caah paih an rak leet thai i champion zong an um lo. Pasal a simi nih cun Rung Lian Ceu bantukin sungh tikah cohlan ding le hnu ah ṭhawng deuh in rat ṭhan ding asi.\nRung Lian Ceu — hmanthlatu: Lai Kam Thang\nRung Lian Ceu nih, “Paih nan tuah ṭhan ahcun keimah bak nih singkhaw ṭhan ka duh. Paih nan tuah ṭhan ahcun keimah nih ka singkhaw,” tiah Biak Hmun Sang a singkhaw colh.\n“Online in a rak zohmi ka fans pawl nan tha rak chia hlah uh. Hmailei ah mah nakin kai zuam deuh lai i ṭhawng deuh in ka rak ra ṭhan lai,” tiah thapetu mipi bia a tiam hna.\nAn i phomh ṭhan lai\nBiak Hmun Sang nih, “Rung Lian Ceu nih aa ka singkhaw mi cu a ni caan kha rak khiak hmasa ulaw, mah kha cu Yes asi ko,” tiah i phomh ṭhan dingin a cohlan.\nTutan ah paih an tuahmi hi nunnak pekin Kawl Ralkap a dotu Chinland Defense Force (CDF) caah tangka an kawlpiakmi hna asi. ‘Ram le miphun caah pei asi cu tiin Biak Hmun Sang le Rung Lian Ceu nih anmah tangka bak $5,000 thap in an i pai. Biak Hmun Sang nih a tei caah Rung Lian Ceu nih $5,000 a liam lai i CDF caah an hlut dih lai. Tutan paih in a lutmi tangka vialte CDF caah an hlut dih lai.\nCDF ca ṭhiamṭhiam ah paih an tuah ṭhan lai i Rung Lian Ceu le Biak Hmun Sang an i phomh ṭhan lai. A ni caan cu hnu deuh ah an khiahte lai.\nHmasa thawngpangUS President Biden nih ‘Avoi 3nk COVID-19 raikhamsi kai chun lai’ ati\nHnu thawngpangSang Hlei Thang nih Thangtu a tei i CDF caah ting 30 a hlut


SALAI VAN LIAN THANG NIH STATE CONSTITUTION OR STATE BASIC LAW TIMI KONG AFIANH MI – The Chinlung Post\nAugust 20, 2020 admin Knowledge 0\nSalai Van Lian Thang nih State Constitution or State Basic Law timi kong a fianhmi. Nikum the 4th Anniversary of NCA (October 2019) ah Daw Aung San Suu Kyi (DASSK) nih Federal mu 5 a chim.. Cu lio cun “Pyine-Ache-khan-Upadi” timi biafang a rak hman. “Pyine-Phuihsi-Pung-Achekhan-Upadi” timi biafang a rak hmang lo. “In principle in kan pom”tiah a rak chim fawn. Ka hin rel khawh asi. hika hi hmehpiak\nCucu kan pa le cheukhat cu an rak i lawm tuk hna i a hlawk in an rak i hlawk ti awk deng khi a rak si. Cucu ka zoh i ka sia kha a rem kho deuh lo. Cu caah ”Kawl hruaitu zeimaw nih ”Agreement In Principle” asiloah “Accepted in Principle” tiah an chim tawnmi ruang hnaah saveh khuang cawi hna in cawi lo ding khi a biapi ngaingai. Legally speaking, agreement in principle is no agreement at all” tiah cabia tiang ka rak tial phah. Nikum 29 October 2019 ah asi. Ka hin rel khawh asi. hihi hmehpiak\nCu DASSK nih Federal mu 5 a chim an timi te cu an char i, tlangcung hriatlaiphu kan pa le nih tutan Union Accord (Part III) ah khumh hnuah Pyidawngsu Hluttaw nih fehter chap sehlaw a fek ngaingaimhii Federal tungtlang ah cang thai seh, ti khi an duh. DASSK bia asi, kan ti ahcun Cozah le Tatmadaw zong nih fak tukin an kan deet theng ti lai lo tiah beiseinak ngeih pah dawh khi an si.\nNain, Tlangcung hriamtlaiphu kan pa le hna le Cozah le Tatmadaw lei phu hruaitu hna cu an hun i tong hna i an hun iceih taktak tikah DASSK chimmi Federal Mu 4 ahcun an hna a tlati kho ko nain “Pyine-Ache-khan Upadi” timi zonah cun an lung an ihmu kho ti lo. EAOs kan pa le nih an duhmi cu: “Pyine-Phuaihsipung-Ache-khan Upadi” timi biafang hman khi asi. Cucu “State Constitution” khi asi.\nCozah le Tatmadaw lei nih an dirpimi cu “Pyine-Ache-khan-upadi” ti khi asi. Cucu DASSK nih nikum October 2019 ah biafang a rak hmanmi ning tein khan asi. Tikah tutan Pyidaungsu Accord ah telh khawh dawh ti lo dingin a hun taang. Tikah hriamtlaibu kan pa le zong an lung a nuam deuh lo timi kha an biachim holhrel in hmuh khawh a hun si. DASSK zong nizan hrawng a speech ka ngaih tikah a lau pah ve ko tiah ka ruah. A biachim holh rel ah hmuh khawh pah asi. Zeicatiah amah hmanmi biafang in a hram aa thawkmi asi caah asi.\nNgaingai ahcun:luancia kum 3 lioah 12 March 2017 ah tuahmi UPDJC meeting nih “State Constitution” kong cu a hna a rak tlak cangmi khi asi. Kei zong ka lung a rak tho pah ve i, Chin miphun nih “State Constitution” ahran tialnak kong a hram kan i awtning le kan kalpining vialte kha a tanglei cabia zong hi ka rak tial phah. hihi hmehpiak\nNain, cu UPDJC nih a hnatlak cangmi cu May 2017 tuahmi Zabu 21 Panglong Khawmpi ah an tlakpi tikah a thi tthan. A lan kho ti lo. “Rampi in kan chuak lai lo timi “Non-Secession Clause” min nan thut hmasa hnu lawngah kan in onh hna lai” ti khi a rak si. Cucu Tlangcung miphun kan pa le nih min an thu kho ve lo. Cuticun bia i ruah kho ti loin saupi an hun um hnuah tutan ah thil a hun cang tthanmi hi asi. Kanpa pakhat nih cun ”dengmang te ah kan tlolh” a rak ti kha mu. Kei nih ”kan tlolh nain kan sung lo” ka rak ti ve kha mu. Ka hin rel khawh asi. https://www.facebook.com\nKeimah hmuhning ahcun: ”Pyine-achekhan Upadi” timi cu “State Basic Law” kan ti ko lai. Cucu “Form of State le Form of Government” timi “structure” lei khi aa huap chihmi a lo deuh loh. “Pyine-Phuihsingpung-Achekhan Upadi” timi cu “State Constitution” kha asi. Kan mah tein “State Hluttaw, State Government le State Judiciary” vialte suainak nawl a huapmi “State Machinery or State Structure” tiang a huapmi khi asi. Cucu Tlangcung miphun nih kan duhmi phun cu asi.\nZecatiah Genuine Federal system ahcun Cozah a tlawmbik phun hnih a um, pakhat cu “Federal Government” le a dang cu “State Government” an si. Cun Phunghram phunhnih a um, pakhat cu rampumpi itawlrelnak caah “Federal Constitution” le mah le ramkulh cio itawlrelnak caah “State Constitution” kha an si. Cu bantuk “State Constitution” timi dirhmun cu tutan ah an kan sianh lomi bantuk ah khin a hun cang. Tatmadaw lawng asi lo, Cozah hrim nih an kan sianh lomi kha a hun lo.\nCucu anmah in biahram a rami kha asi lo. Nikum the 4th NCA Anniversary lioah DASSK bia “Pyi-ne-Ache-khan Upadi” timi in bia in aa thawkmi kha asi. Amah bia kha fek tein an dirpimi le an itlaihmi cu asi ko in a lang. Cucaah tutan thil a cangmi kongah DASSK bia in aa thawkmi asi, ti hi fiang tein kan hngalh a hau ve rua ka ti.Ka chim duhmi cu: hmurkaa thlum tein thil pakhat fiangual fiangual loin tlangcungmi kan caah a tthami bantuk an chim tikah i lawmh tuk colh lo ding hi asi. Hnuah kan duhning in thil a kal lo tikah kan ngaih hna a chia tthan tawn i ralrin a ttha ngaingai.\nThil biapibik cu: NCA process (extra parliamentary process) zongah Tlangcung miphun thazaang a tthawn hi a hau. Cun Electoral Process (Parliamentary Process) zongah Tlangcung miphun thazaang a ttthawn hi a hau, timi hi asi. Pakhat thazaang pekin pakhat pek lo khawh hi asi lo. Tu hrawngah hi pahnih hi anmah le anmah Peace Process ah kehleng hna an iphelh i an i pheu pah bantuk hna in an um ti hna ka theih pah i ka lung a ttha lo ngaingai. Hi pahnih hi tthen khawh an si lo.\nThil dang veve in kan tthen sual hna ahcun cucu Kawlram tlangcung miphun dohthlennak umtuning kha kan pemh taktak lo ruangah asi, tinak asi ko. Kan dohthlennak kongkau ah tipil in tthan kan hau hna lai tinak khi asi ko. Tlanglawng hi lam dang veve hna in an ratnak lam hna aa dang men ko lai. Nain, hi tlanglawng pahnih nih phak an itinhmi hmunhma hi aa khatmi te asi. Keimah theng nih salu ka tlunpi lai timi ruahnak zong ngeih awk a si lo. Rilipi ah thlichia hna hi hrang pah tawn i, lungrual tein hmunkhat tein kutsih in an kalti a hauh caan hna hi a tam ngaingai. Hi pahnih hi tlangcung miphun ca ahcun “pakhat an si” tiah thazaang kan pek thiam hna lawngah kan phak duhmi hmunhma hi kan phan kho te hna lai. Laknak: Salai Thawngpi/Ramthlo


Democracy le Sipin - THE CHINLAND POST\nDemocracy le Sipin\nPu Thla Hre (Sipin Director|Retired)| 2019 September 30| Kawlram ah 1898 kum in Municipal riantuan nak hram aa thawk. Municipal chan lio khua mi ca ah thimmi le aherh mi rian a tuan piak tu hna cu “Local Government” tiah an rak auh hna. “Local Government” ti mi asullam cu mah le khua mi mizapi duh ning in thim mi hna nih khua mi nih pek mi ngun khuai le tangkaa hmang in mizapi ngandam nak, tlawn len that nak, khuasak tin tuk aa relrem nak vial te ca ah a herh mi rian a tuan piak tu ti asi.\nSipin Director Pu Thla Hre Nih The Chinland Post July 29 Chuah News Paper Cungah Fianternak Atuah 17.10.2014\nMinung chuah kaa in thih tiang a herh mi vial te a si khawh chung a tuan piak tu ding tuanvo a ngei bik tu phu cu “Sipin Committee” hi an si. Nifatin hmuh ton mi mizapi thathnem nak caah tuanvo ngei tu bik le a tuan tu an si caah Sipin cu mizapi dawt nak vel a co tu an si. Sipin cu mizapi dawt mi an si hrim hrim zong a herh mi asi.\nKhualipi pakhat a si lo ah khua pakhat a si hnu ah cun khua mi mizapi caah nifatin hmuh ton mi pawngkam thianhlim nak, zalam pi le lam teng that nak, inn le lo a ning cang tein than cho nak le minung kan humhim nak caah um lo awk a tha lo mi phu cu Sipin Committee a si. Kan ram cu Democracy Zauk phung in kal hram aa thawk lio a si i 2008 kum kan ram hruai nak phunghram pi he aa tlak mi Sipin phungphai cu remh asi. 26.8.20 ni ah Chin ram kulh Parliament Upadi 4/2016 in mizapi aiawh tu Sipin Committee phungphai (upadi) ser/tuah a si cang.\nKawlram chung ramkulh le ram then cio ah mah le aa tlak mi Sipin phungphai ser cio a si I sining cio aa khat lo nain tuahtuan ning le thathnem nak (services) tuahpiak rian cu aa khat dih ko. 2016 kum October thla ah Chin ram kulh chung vial te khua pakhat ah mi mizapi thim mi ai awh tu pa 4 le acozah lei nih thim mi minung pakhat, Vuanthan pa 2 he an dih lak fonh (7) in Sipin Committee cu ser a si cang. Thimmi Sipin Committee tuan caan cu Hlutlaw kum he aa khat mi a si caah 2020 kum dih cun a thar thim than a si te lai. Kum 3 te lawng a si rih mi Sipin Committee cu a no tuk rih ko nain kan ram nih a herh mi Democracy zauk phung ning te in thim mi chim awk tlak mipi aiawh tu phu pakhat a si .\n2016 kum October (30) ni ah Chin ramkulh hruai tu hna CM le Minister vialte, Parliament Speaker le palai vialte hmai ah “Keimah cu Sipin Committee ah thim ka si cang caah khua mi mizapi caah Sipin rian he pehtlai in ka thazaang ka ruahnak vialte hmang in mizapi zawnruah nak thinlung he katuanlai “ tiah bia akam mi an si .\nDemocracy uk nak phung (zauk phung) timi a sullam cu “mitam deuh duh thim nak in ser mi uk nak phung” ti a si. Sang le veng chung khuasa kum 18 cung nih thim mi Sipin Committee cu mizapi thathnemh nak riantuan piak tu (public servant) an si . Phun dang in chim ahcun mizapi caah pumpek in ka tuan lai a ti tu an si. Thim mi minung nih cun zaukphung lungthin ngeih a herh i zaukphung kal ning a thei kho tu zong a si aherh.\nSianghleirun pakhat ah ramkhel le thiamsang saya pakhat nih biahalnak a tuah mi kong ka philh kho lo. A sianghngakchia hna cu hiti hin bia ahal hna.\nQ: Democracy ram ah mizapi le a cozah an I petlaih nak nan hngalh fian ning ka chim tuah uh.\nA: 1. Democracy (zaukphung) a um nak ram ah cun si. “mizapi cu fanu fapa bantuk an si i a cozah cu hring tu nu le pa ban tuk an si. Cu caah nupa a si mi a cozah nih rammizapi caah hruai tu le nawl ngei tu a si.\nA: 2. Democracy (zaukphung) a um nak ram ah cun “Rammi mizapi cu nu le pa can an si I a cozah cu fanu fapa ban tuk an si. Cu caah nupa hna cu fanu fapa nih a zoh khenh a kilven lai I chungkhar pakhat ban tuk in an mah le an mah an i dir kamh lai.”\nNangtah zei hi dah a dik deuh tiah na ruah. Zauk phung a len nak ram ahcun acozah cu fanufapa dirhmun ah aa chiah I nupa nak in a ngan deuh bal lo. A nu a pa tu kha a zoh khenh akilven hna lai i an nupafarual khat le khat an I dir kamh zungzal. Cu caah mizapi thim mi a si cang i bia aa kam cang mi nih mizapi thathnem nak tuan piak tu (public servant) a dirhmun kha a philh lo ding abiapi tuk mi a si.\nHakha sipin committee\nSipin phu ( Sipinthazaze aphuih ) kan ti tik ah Committee le Vuanthan ti in a um I vuanthan cu mipi aiawh thim mi Committee hruai nak tang ah rian a tuan piak tu lawng lawng an si. Hi kong zong hi kan hngalh fian ngai a herh. Kawlram cu zaukphung in a kal ve cang kan ti ko nain ram suttung pi (4) lak ah ramuk nak suttung kan zoh ah cun peng kulh (township) level uk nak le pengthen (district) level uknak ah mipithim a si lo mi Vuanthan (GAD) nih an kan thithruai hi cu a poi ngai mi a si i kan phunghrampi a chambau bik nak pakhat a si. Mi pakhat achuah kaa in a thih tiang tuanvo a ngei peng mi Sipin Committee cu mizapi duh nak in thimmi an si caah hihi zaukphung (Democracy) a kal ning a muru taktak cu a si.\nSang le veng cio khuasa mi vial te nih phungphai zulh a herh ban tuk in kan pawngkam luti luan nak, zalam pi le lamteng a that nak, a him mi khua le ram sersiam nak, pawngkam thianhhlimh nak le ngandam nak hee aa tlakmi eidin hmuh khawh nak caah thim mi Sipin Committee sin ah zalawng te in theih ter nak tuah le ruah nak cheuh ding rian ngan pi a ngei. Tuanvo ngei mipi aiawh tu zong nih mizapi caah dinfelnak he a si khawh chung ka tuan piak hna lai tiah bia aa kam cang ban tuk in mipiduh nak he aatlak mi lamtha bik kawl in tuan piak ding tuanvo a ngei ve. Tuan vo pahnih aa fonh thiam ah cun thancho nak ti mi a thei par cu a lang hrim hrim ko lai.\nChinram kulh khuapi (9) le khua 6 ah Sipin committee tuanvo pek mi andihlak (75) an si. Khua pi ngan deuh ah chairman lahkhah Ks.280,000/- Member Ks.250,000/- Khua chairman lahkhah Ks.250,000/- Member lahkhahKs.180,000/- in thlafatin thlahlawh pek a si. Chinramkulh Sipin lutlai (Director) ka tuan lio ah mizapi ai awh in riantuan piak tu caah a herh ko ti mi thlahhlawh hmuhkawl nak ding fak piin aa zuam tu ka rak si ve. Sipin Committee thlahhlawh caah Chinramkulh chung hman mi tangkaa hi kum khat a dih mi Ks.208,000,000/- asi. Hi vial te kumfatin tangkaa a kan bawm tu le a kan petu a cozah le hluttaw lei tuanvo ngei upa vial te cung zong ah kan mizapi lomh lo awk a tha lo. Tangkaa tampi hman a si ban tuk in khuami caah a hlan nak in tuah tuan piak khawh deuh le lungtling deuh a si a herh tuk ve mi a si.\n“Mi pakhat tha lawng in a si kho lo, mibu thawng lawng in asi kho” ti mi kawl phung thluk bang khua mi le Sipin cu tuan ti a herh hrim hrim mi a si. Zauk phung a kal ning ah cun mizapi thim mi hna nih mizapi sin ah ruru hranghrang (Bureaucratic) in uk tu si lo in phungphai le zulh phung ning tein tuan piak tu ding asi kha I fian a herh. Kawlram huap in kan van a chia ka ti nak cu nihin kan cozah le rami pehtlaih nak kan zoh tikah ralkap uk nak ah kum 60 leng a um cang mi le phihkhar, namneh a tong mi mizapi lungthin chung ah a cam peng rih mi cu “ Zalon nak le duh thim nak ngeih lo in tihphan nak lungthin nih kan nun a pen peng rih ko ruang ah a cung lei ka chim cia mi thiam sang biahal nak tuah mi bantuk in a kan hrocer, a kan tlerh khon, a kan hrem sual lai, ti mi fa le nih hringhrochia nu le pa tihphan nak pen mi thinlung put he kan khat tuk rih ko rua” tiah ka ruah.\nChinram kulh chung khua vial te ah Sipin Committee tlamtling te in a um cangko caah kan sang kan veng ah nifatin kan nunnak he pehtlaih in kan herh mi vial te he aa then kho lo mi Sipin tuah tuan piak nak (Services) caah a kan bawm chan kho tu bik le a kan aiawh tu Sipin Committee cu thim tu nupa nih a hman zia thiam u sih law nupa farual chungkhar pakhat ban tuk in khat le khat tan laa ti hna u sih ti forhfial le theiher ka duh mi a si.\nPrevious Hakha Viewpoint Luh Man Tlawmpal Lak A Si Cang Lai\nNext TYA Nih A Voihnihnak Tlangthluan Pumpululhchuih Zuamnak An Tuah Lai


Thantlang Peng Tefa Vialte Nih Rak Rel Cio Ulaw, Ramthum Nak Ummi Kan Unau Dirkamhnak A Herh Tuk E - DUHNUNG PAR\nKan dihlak in dothlennak ah kan i tel lai\nNihin kan khuaram ah kahdohnak a hung cang taktak cang. Hi kahdohnak cu mithat lainawng rallokap uknak chan dih cang seh ti mi dothlennak a si.\nHi dothlennak kan tei khawh nakding ca ah kan ralkap CDF lawng rinh lo in mipi vialte nih kan si khawhnak cio in kan i tel a herh. Ramtang ah um in meithal a tlai lo mi zong nih hi dothlennak ah tihin i tel cio hna usih!\nKan zapi in mi ngiatu kan si dih lai\nHihi a no he cang he tuah khawh dih mi a si. Zing, chun, zan cat lo in Rallokap cawlcanghnak pohpoh kan ngiat lai. Zumh lo deuh mi, mi thar umtu hoiher kan ngiat lai. A rianrannak in thawng kan i thanh lai. To hmun in a ngiathlaitu kan um lai, chawhleh pah in a ngia kan um lai. Cucu kan ral teinak tawhfung a si lai.\nHerhhai chantu kan si lai\nKan ralkap pawl nih an herhhai mi chanh khawhnak kha a lamkip le phun kip in kan i zuam lai. A chantu si kho lo zong nih a timtuahtu, a hlutu kan si lai. Ramleng unau lawng rinh lo in Laihlum nih kan ngeih mi kan i hrawmti hna lai. Kan mipi nih an kan dirpi ti hngalh hi kan ralkap ca ah thazang taktak a si.\nKan kaa kan cip lai i kan hna kan tung lai Thawng le pang kan hngalh mi poh zum dih colh lo in kan hna kan fimter lai. Cu kan theih mi thawngpang poh leng chuahter colh lo in kan kaa kan cip lai. Cucu kanmah le kanmah lawng si lo in kan ralkap pawl kan ven hna zong a si chih.\nTutan dothlennak cu Mipi Dothlennak a si lai.\nKan zapi lungrual in kan baan thawnter usih!\nKan Chinland kan ven lai.\nKan Thantlang peng kan ven lai.\nKan dothlennak hmunpi Camp Victoria kan ven lai.\nCredit: Thantlang Revolutionary Campaigner – TRC\nBREAKING: Thantlang Laipawnglung Gate Le Khua Kiangkap Ah Bomb Le Meithal Puak\nTotal Users : 111936\nTotal views : 716529


Theihtlei: American Thimnak Vote Ah “Electoral Vote” Timi – Chin Modern News\nTheihtlei: American Thimnak Vote Ah “Electoral Vote” Timi\nAmerican ram hruaitu thimnak (Presidential Election) ahhin teinak hmuhnak caah relmi vote phun hnih, “Popular Vote” timi le “Electoral Vote” timi an um. Cu ahcun Electoral Vote hi a rak herh taktakmi a si. Popular vote timi, American ram mipi hna nih hruaitu si dingah a duhmi hna poah kha vote an peknak lawngin a za lo, “electors,” (thimtu) timi hna pawl i vote an pekmi kha a herh bikmi a si. A tam u in cun mah thimtu (electors) hna pawl i an min cu langhter an si lo.\nAmerican ram state dihlak nawn in, ram mipi pekmi vote (popular vote) tam deuh a hmumi hna nih cun State’s electors timi vote zongah teinak cu an hmu deuh ve. State’s electors ti cu “electoral college,” tuanvo a latu hna kha an si.\nElectoral vote timi vote a pe khotu hna pawl cu “electors”(thimtu) ah chungtel a simi hna lawng kha an si. Mah cu hna pawl cu Congress chungah state (pyine) cio in aiawhtu (representatives) a simi hna pawl chungin hruaitu thimtu (electors) si dingah thimmi hna an si hna.\nAmerican ram ahcun kannih nih “hlawtdaw,” (parliament) kan timi kha, an nih ahcun “Congress,” tiin an kawh. Congress chungah cun senate timi hna pawl le house of representatives timi hna pawl ifonh in an um. Cu hna pawl cu ramchung upadi ser khawhnak nawl a ngeimi hna bu pahnih an si.\nState (pyine) ciocio zongah electors (thimtu) a simi hna lu zat zong aa khat hna lo, congress chungah aiawhtu a simi hna le senators hna pawl pa zeizat dah an um timi cungah aa hngatchan. Mah cucu pyine (state) cio i an milu zat tlawmtam ningin a si.\nTahchunhnak ah, pyine pakhat chungah milu tam cemnak cu California a si caah electors 55 an um, asinain Montana timi milu tlawmte lawng umnak ah cun electors 3 lawng an um ve.\nCucaah, electoral vote timi ah cun vote 538 a um i, American ram hruaitu president si khawhnak ding caah cun teinak electoral vote 270 hmuh khawh a hau.\nPalhnak a ummi cungah ngaithiam hal cia buin…\nTha Umnak Ca I Dinmi (Energy Drinks) Nih A Chuahter Khawhmi Dam Lonak


Constitution and Bylaw – CHIN CHRISTIAN CHURCH\nLocation 201 E Epler Ave. Indianapolis, IN 46227 Phone (317)388-5270 E-mail cccindy.net@gmail.com\n"A hmun zungzalmi thil pathum an um, cu hna cu zumhnak le ruahchannak le dawtnak an si, cu hna lak i a ngan bik cu dawtnak a si." – 1 Korin 13:13\nThis week worship program\nNunphung le Zatlang\nCCC Phunghram le Bylaws\nChin Baptist Churches of USA\nCONSTITUTION (HRUAINING PHUNGHRAM)\nDAL 1 NAK MIN LE UMNAK HMUN\n1:1 Hi Khrihfabu a min cu Chin Christian Church (CCC) ti a si lai.\n1:2 Hi Khrihfabu cu Indianapolis, Indiana State, USA ah a um mi a si lai.\nDAL 2 NAK TINHMI\n2:1 Zesuh Khrih ah pumkhat kan si.\n2:2 Zesuh Khrih a khamhnak thawng tta karhter.\n2:3 Khrihfabu chung ah taksa, thinlung le thlarau lei tthan cho ter.\n2:4 Khrihfabu chungtel chiatnak le tthatnak ah I zohkhenh.\n2:5 Kan Chin miphun Nunphung, Ca, Holh, Bia le Hla kilven le tthan cho ter.\nDAL 3 NAK ZUMHNING/POMNING\n3:1 Thum komh Pathian (Trinity – Pa, Fapa, Thiangthlarau) a zum/pom mi.\n3:2 Bible cu Pathian thawchuah hnawh mi a si tiah a zum/pom mi.\n3:3 Tipil innnak a zum/pom mi.\n3:4 Bawipa zanriah a zum/pom mi.\n3:5 Zumtu vialte tlangbawi sinak a zum/pom mi.\n3:6 Khrihfabu kip he rianttuan ttinak (Ecumenism) a pom mi.\nDAL 4 NAK CHUNGTEL SINAK LE DONGHTERNAK\n4:1 Khrihfabu Hruainak phunghram (Constitution), zulhphung (Bylaws) le zumhning a pom mi a si lai.\n4:2 Chungtel a sinak cu ca in a langh ter lai.\n4:3 Thihnak ruang siseh, bu dang le hmundang I tthial tikah chawva in le mipum in siseh a langhter lo ah cun chungtel sinak in donghter a si lai.\nDAL 5 NAK HRUAINAK LE RIAN TTUANNAK\n5:1 Khrihfabu hruai ning le rianttuan ning cang cu a tang lei a dot dot bantuk in a si lai.\nGeneral Assembly (G.A)\nExecutive Committee (E.C)\nDeacons Committee (D.C)\nOfficer Council (O.C)\n5:2 Khrihfabu rianttuannak i a sang bik nawl ngei tu cu General Assembly (Bupi) a si lai.\nDAL 6 NAK THIMNAK LE RIAN TTUAN CAAN\n6:1 General Assembly Meeting (Bupi Meeting) cu kum khat ah voi khat kum dongh lai fatin tuah a si lai.\n6:2 Hruaitu upa thimnak cu kum hnih dan ah tuah a si lai.\n6:3 Executive Committee (E.C) Meeting cu thla li ah voi khat tuah a si lai.\n6:4 Deacons Committee (D.C) Meeting cu thla hnih ah voi khat tuah a si lai.\n6:5 Officer Council (O.C) Meeting cu a herh ning in tuah a si lai.\n6:6 Committee pawl\nCommittee pawl cu Nubu, Mino, Sunday School, Pulpit, Building, Nunphung/Zatlang, Music, Thilri (Property) an si hna lai I a herh ning in an I tong lai I an duh herhmi cu Executive Committee (E.C) ah an chuah pi hna lai.\nMeeting tuah poh ah chungtel member hnar cheu in a cung lei an kai\nlawng ah tuah khawh a si lai. Meeting tuah awk ah quorum tlin lo ah cun\na voi hnihnak meeting auh tthan a si lai. A voi hnihnak cu a chuak zat\npoh in tuah I bia khiah khawh a si cang lai.\nDAL 7 NAK KHRIHFABU PHAISA HMUHNAK\n7:1 Khrihfabu phaiza hmuhnak cu a tang lei bantuk in a si lai.\nCheu hra cheu khat\nPumpak, Chungkhar, Bu dang pa khat khat nih lung tho te in pek mi\n7:2 Kum fatin Budget cu Executive Committee (E.C) nih a ceih lai I General Assembly (Bupi) nih a feh ter lai.\nDAL 8 NAK KHRIHFABU PHAISA LUHCHUAHNAK\n8:1 Khrihfabu min in ngunkeng (Treasurer) le Ngunkeng bawmtu (Assistan Treasurer) nih Bank Account an tuah lai.\n8:2 Khrihfabu cu US cozah sinah Non-profit Organization diarhmun in register a tuah lai.\nDAL 9 NAK PEH TLAIHNAK\n9:1 Zumhnak aa khat mi Khrihfabu dang dang he peh tlaih khawh a si lai.\n9:2 Mission riantuannak in siseh Khrihfabu le Lai miphun tthanchonak ah tinh mi a khat I rianttuan tti a duh mi bu an um ah cun Executive Committee (E.C) hna tlaknak in peh tlaih khawh a si lai.\nDAL 10 NAK PHUNGHRAM KILVENNAK LE REMH TTHANNAK\n10:1 General Assembly (Bupi) Meeting a kai mi chung in hnarcheunak tam hnatlaknak lawng ah phunghram remh khawh le hrawh khawh a si lai.\n10:2 Khrihfabu chung in chungtel pakhat nih phunghram thlen, remh le hrawh a herh tiah a ruah ah cun a ruahnak cu ca in a tial lai I Executive Committee (E.C) ah a chuah pi lai. E.C nih hna a tlak pi ah cun General Assembly (Bupi) ah a chuah pi tthan lai.\n10:3 Bylaws he a pehtlaih in remhawk, chap awk le hrawh a duh mi an um ah cun Executive Committee (E.C) hna tlaknak in feh ter a si lai.\nBYLAW (ZULH PHUNG)\nChin Christian Church zulh phung (Bylaw) cu Chin Christian Church chungtel (member) dihlak nih zulh awk a si lai.\nKhrihfabu chungtel chung ah\nKhrihfa bu hruaitu upa\nMipi chungtel tiah tthen an si.\nPastor (Tukhal) cu chungtel lak ah lutlai nawl ngei a si lai.\nTukhal chung ah Pastor ke Khrihfa upa (Deacons) tiah tthen an si lai I zumh awk tlak mi le bochan awk tlak mi an si lai.\nKhrihfabu Hruitu upa\nCommittee cio I an hruaitu upa pawl an si lai. Nubu chung ah nubu hruaitu, Mino chung ah mino hruaitu, Sunday School chung ah Sunday School hruaitu….tibantuk in a herh ning in tuah mi Committee cio chung in hruai tu upa pawl an si. (Constitution – phunghram Dal 6:6 ah zoh)\nKhrihfabu chung ah ca in a min a tel mi poh an si lai.\nTipil ing cia chungtel le tipi ing rih lo chungtel tiah an si lai.\nLutlai I thim mi tukhal hna nawl ngeihnak le riantuannak\nPastor kawl ning phungphai\nChin Christian Church Pastor cu a tang lei bantuk a si lai.\nChin miphun a si lai.\nMin chiatnak a ngei lo mi a si lai.\nGeneral Assembly (Bupi Meeting) hnatlaknak in thim a si lai.\nMirang holh le mirang ca a thiam mi a si lai.\nKhrihfabu nih a ngeih mi phung hram a zul duh mi a si lai.\nCCC Pastor cu CCC nih a ngeih mi asi lai.\nPastor Zulh Phung\nKhrihfabu chung riantuannak ah siseh, Khrihfabu leng riantuannak ah siseh Khrihfabu hnatlak pi nak a si lo ah ka kiat, nawlngei, lutlai Khrihfa upa hnatlak pinak um lo in zei hmanh a tuah lai lo.\nKhrihfabu nih a pek mi thla hlawh a lung a tlin ko ah cun phaisa hmuhnak rian dang zei hmanh a ttuan lai lo.\nPastor cu meeting poh ah ruahnak cheu tu lawng a si lai. Khrihfabu chung riantuannak ah siseh, bu te rian ttuannak ah siseh (direct) deng teo in a thlak lai lo.\nRian phuah a duh ah cun thla a hlan khan in Officer Council (O.C) sin ah ca in a langh ter lai.\n(II Tim 3:17 – Cucaah cun Pathian riantuantu a simi cu zeizong zeizong ah tlamtlingmi a si awk le thil ttha phun zakip tuah khawh awkah thilthuam tling tein a ngeimi a si awk a si).\nKhrihfabu chungtel zapi thinlung, thlarau ti rawl zoh khenhnak caah siseh, zumnak tthanchonak caah siseh, Khrihfabu chung dawtnak rualremnak caah a lu bik asi lai.\nBiak inn ah siseh, hmun dangdang pumhnak cawn piaknak ah siseh, phunchimnak cu Pastor lam hruainak in a si lai. Thlarau lei riantuannak ah ttuanvo a ngei bik tu a si lai.\nKhrihfabu chung tthitum kutsihnak ah siseh, ngeihchiatnak hmun mithi vuinak ah siseh Pastor le Khrihfa upa hna tlaknak in a si lai.\nKhrihfabu leng ah Khrihfabu he a pehtlai in meeting tuah le khuakhan nak ah a tel le a um ve ah cun an khuakhannak le biakhiahnak kha Executive Committee (E.C) sin ah a pek lai. Asi lo ah copy a chuah pi lai.\nExecutive Committee (E.C) nih hnatlak pi nak a ngeih ah cun kum hnih (2) tiang a peh lai. Kum hnih a tlin in General Assembly (Bupi) nih a kong an ceih tthan lai.\nKhrihfa upa rian (Deacon Committee, D.C)\n(Lamkaltu 20:28 – Nanmah lila kha I veng u law nan zohkhenh awk ah thiang thlarau nih an pek mi hna turun kha ttha te in va zohkhenh hna uh. Pathian nih amah fapa thihnak thawng in a mah taah an ser mi Khrihfabu tukhal kha si ko uh)\nKhrihfa upa pawl cu Pastor le Khirfabu chung committee dang dang hna he neih te in rian an ttuan lai I bawmh an herh nak poh ah an si khawh chung in an tel pi lai.\nPastor a um lo chung poh Khrihfabu chung ah a herh mi vialte cu ttuan vo la tu an si lai\nCommittee dang dang ah zohkhenh tu an si lai.\nA herh ning in committee an ser khawh lai. Pumhnak kip ah an cawl cang lai.\nKhrihfa upa chung in thim chin mi upa an um lai i a tang lei bantuk an si lai.\nThim chin mi upa paruk (6) hna cu Officer Council (O.C) kakiak tiah auh an si lai.\nSecretary Assistant Secretary\nTreasurer Assistant Treasurer tiah thim an si lai.\nKhrihfa upa cu General Assembly (Bupi) nih a thim lai.\n: 1 Chairman (Lutlai)\nKhrihfabu cung rianttuannak le chiatthatnak ah hruai tu le a lu bik a si lai.\nMeeting tuah hlan ah a herh mi agenda a ruat tu le a khawm tu a si lai.\nHruaimi le hruatu karlak ah siseh, hruaimi le Pastor karlak ah siseh, Pastor le hruaitu karlak ah siseh Khrihfabu ngandamnak le rianttuannak ah tluang le ttha ten a kal khawhnak hnga lam kal tu a si lai.\nA herh tik ah Officer Council (O.C) hnathlk pinak in lakhruak meeting cu a auh lai.\nExecutive Committee (E.C) nih hna a tlak pi ah cun kum hnih tiang peh in a ttuan lai. Kum hnih a tlin hnu ah mipi nih a thar in a thim tthan lai.\nChairman cu General Assembly (Bupi) nih a thim lai.\n6:2 – Vice Chairman\nChairman a um lo poh ah siseh, Chairman nih ttuanvo a pek ah siseh, Khrihfabu chung ah chairman aiawh in nawl ngeihnak a ngei lai.\n6:3 – Secretary (Chungtuan)\nKhrihfabu chung riantuannak ah biapi bik pahnihnak a si lai.\nKhrihfabu chung riantuannak le thil ngeih mi vialte cazin ttha ten a chiah dih lai.\nMeeting tuah mi biachan mi vialte tthaten in cauk ah a khumh dih lai.\nBia khiah cang mi vialte kha upa pawl a phawt dih hna lai.\nMipi sin ah thawngthanh awk a herh ning in a theih ter hna lai.\nMeeting I chuahpi ding agenda cu Officer Council (O.C) nih an ni ceih hnu ah ca he ttha ten a ttial lai I meeting sawmnak a tuah lai.\nMeeting tuah hlan ah a dih cia mi biachahnak chung in tuah cang mi le tuah hrih lo mi rian ttha ten a langh ter hmasa lai.\nKhrihfabu chung tel cazin ttha ten a chiah lai I Khrihfabu chung (Committee) dangdang pawl nih an bia khiah mi le report poh a mah sin ah recod a tuah dih lai.\nExecutive Committee (E.C) nih hna a tlak pi ah cun kum hnih tiang peh in a ttuan lai.\nSecretary (chungtuan) cu thimthar mi Khrihfa upa D.C nih a thim lai.\n6:4 – Treasurer (Ngunkeng) le Assistant Treasuerer (Ngunkeng a bawmtu)\nKhrihfabu pi caah an thawh mi thawh hlawm, cheu hra cheu khat le a dangdang phaisa poh poh cu ngunkeng le a bawmtu nih a tleih lai.\nAn pahnih min in bank account an tuah lai. Phaisa a lut lei he a chuak lei he a pahnih in an theih lai.\nThla li dan E.C meeting ah phaisa chuah luhnak financial report cu ca in an tuah lai.\nNawl ngeitu (ka kiak) upa nih bia khiahnak an tuah dih hnu le chairman min tthut a um lawng ah phaisa chuah piak a si lai.\nTangka luh chuahnak voucher/receipt ttha te in an fim lai.\nAuditor nih tangka cazin a zoh dih hnu ah cazin thar lengmang in a tuah lai. A hlun le a thar a fonh lai lo.\nAuditor nih tangka cazin a zoh dihnak ni le thla he fiang te in a min a thut ter lai.\nTreasurer le Assistant Treasurer cu thimthar mi D.C nih a thim lai.\n6:5 – Auditor\nKhrihfa upa nih chungtel member chung in pahnih (2) an thim lai.\nKhrihfa bupi he a pehtlaih mi thangkaa pohpoh thla li (4) dan ah audit (check) an tuah lai. Audit ni ah min an tthut lai I nithla ttha te in an ttial chih lia.\nAn hmuh mi kong kha Executive Committee (E.C) ah an chuah pi lai. Report ca in an pek lai I Secretary sin ah copy an pek lai.\nKhrihfabu tthanchonak caah nubu lei in a hlei in ttuanvo laa tu an si lai.\nPhung hram pi le zulh phung ning he a kalh in an cawl cang lai lo.\nA herh ning in an mah te in meeting an tuah lai i biakhiahnak an ngei lai. A herh ning in Pastor le zohkhenhtu khrihfa upa kha an sawm hna lai. Ruahnak lawng an cheuh khawh lai, vote an ngei lai lo. Biakhiahnak an ngeih mi cu Church Secretary sin ah ca in thawng an thanh lai.\nCawl cangh an duh mi le an herh mi phaisa kong cu Deacon Committee (D.C) hna tlak pinak an hal hmasa hna lai.\nAn hmuh mi phaisa chung in cheu hra cheu khat cu bupi sin ah an pek lai. A tang mi cu an mah te in an I fim lai. An hmannak cazin copy cu Secretary an pek lai.\nNubu chairman lawng General Assembly (Bupi) nih a thim lai I a dang poh cu an mah ten an I thim lai.\nKhrihfabu tthan chonak ding caah mino lei in ttuanvo la tu an si lai.\nAn hmuh mi phaisa chung in cheu hra cheu khat cu bupi sin ah an pek lai. A tang mi cu an mah te in an I fim lai. An hmannak cazin cu Church Secretary an pek lai.\nMino rualrem te le lungkhat te in an cawlcangh khawhnak hnga a bik in an ruahnak an chuah lengmang lai.\nKhrihfabu hruainak ah hla lei in siseh, ringawn tum (Music) lei in siseh, Khrihfabu chung chiattthat cawlcanghnak lei ah siseh, a hlei in thazang a chuah tu an si lai.\nExecutive Committee (E.C) hna a tlak pi ah cun kum hnih tiang peh in a ttuan lai.\nMino Chairman lawng General Assembly (Bupi) nih a thim lai I a dang poh cu an mah ten an I thim lai.\nSunday School Hngakchia\nSunday School cawnpiaknak cu phu hnih in tthen a si.\nUpa Sunday School\nHngakchia Sunday School\nAn mah te in a herh ning in meeting an tuah lai I a herh ning in Pastor le zohkhenhtu upa an sawm hna lai.\nA tlangpi in nuncan ziaza kong cawnpiaknak, Khrihfa zumhnak a hram fehternak lei cawnpiaknak le Bible hngalh thiamnak lei cawnpiaknak ah thazang chuahtu an si lai.\nAn mah te in a herhning in le a herh zat in le a herh caan ah Khrihfabu chung in an I thim lai.\nA herh ning in tonak meeting an ngei lai.\nMeeting an ceih khan mi poh cu Church Secretary an pek lengmang lai.\nBiakinn saknak he pehtlai in tuanvo ngei tu bik an si lai\nTimlamnak le cawlcanghnak an ngeih mi poh cu Executive Committee (E.C) nih hna a tlak pi hmasa lai.\nC Meeting poh ah an cawlcanghnak report le financial report an pek zungzal lai.\nChairman lawng General Assembly (Bupi) nih a thim lai.\nCommittee member cu a herh ning in Executive Committee (E.C) nih a thim lai.\nPulpit Committee ah Chairman cu Pastor a si lai I phungchimtu le phungchim ding le a leng lei phungchimtu sawm awk, sawm lo awk pawl cu an ceih hna lai.\nChurch Calendar an tuah tik ah a tlawmbik thla hnih ca leng mang in an tuah lai.\nKhrihfabu chung ah a tti um mi an um ah siseh, Pathian thangtthatnak caa poh ah siseh, pulpit he a pehtlai mi poh cu tuanvo la tu an si lai.\nCommittee member cu Executive Committee (E.C) nih a thim lai.\nPathian thangthatnak poh ah hla le ringawn he peh tlai in tuanvo ngei tu bik an si lai.\nBupi Pathian thangthatnak hmun poh ah an bau lai lo.\nKhrihfabu chung hlasak le ringawn lei tumnak ah ttuanvo ngei tu an si lai.\nHla le ringawn thilri lei he pehtlaih in Deacons Committee (D.C) hnatlaknak in phaisa chuah piak a si lai.\nKhrihfabu chung I zoh khenhnak\nKhrihfa upa nih a herh ning in ttuan vo an lak lai.\nKrhihfa bu rian ttuannak cu ram chung ram leng tiah phun hnih in tthen a si lai.\nC nih bawmh awk a herh an ti ning in biakhiahnak an tuah dih hnu ah an mah nih ttuan vo an lak lai.\nRam leng mission riantuannak caah biachawn tu (contact person) an si lai.\nKhrihfabu chung rianttuannak ah inn kip thlacam le mithar thlacam piak le mi cawnpiak tu an si lai.\nBu chung in sizung a riak mi cu $100 in bawmh a si lai.\nNau thar ngeih poh ah siseh, a tthi um mi an um poh ah siseh lunglawmhnak langhternak caah $50 in lawm man pek an si lai.\nHmun dang in Khrihfabu ah a rak I tthial mi mithar an um ah cun kut tlaihnak caah mi pkaht asi cun $50 le inn chungkhar a si ah cun $100 in kut tlaihnak tuah a si lai.\nHmun dang in lakding in thawngthanhnak a um ah cun Khrihfabu nih a herh ning in va lak a si lai.\nKan fale lak ah High School diploma a awng mi, asilo ah awnnak certificate a sang mi pakhatkhat a hmu mi an um ah cun $100 lawmman pek a si lai.\nKhrihfabu chungtel chungkhar le ramleng u nau taktak (Immediate family) thih loh nak an ton ah cun ngeihchiat pinak ah $100 in bul a si lai.\nKhrihfabu member chung ah thih lohnak le harsatnak taktak a tong mi an um ah cun Khrihfabu nih a herh ning in bawmh a si lai.\nKhrihfabu chungtel vialte nih Lai nunphung theih khawhawk caah ttuan vo la tu an si lai.\nAn mah te in Lai phungthluk, Lai tuanbia phunglam le ca khawmh suat khawh an I zuam lai. Capar in chuah khawh an I zuam lai.\nLai ram lei in siseh, hmun dang dang in siseh, Magazin chung telh awk capar kuat a herh tik I kuat awk ah capar an ngei zungzal lai.\nKum khat ah cauk pakhat chuah khawh an I zuam lai.\nCACC riantuan tu hna he pehtlaihnak an ngei lai.\nAn riantuannak pohpoh cu Committee nih ttha tein an ceih hnu ah E.C ah report a tuah lai I E.C biakhiahnak in an ttuan lengmang lai.\nPhaisa he pehtlaih in E.C sin ah a theih ter lai.\nThilri tawlrel tu (Property Committee)\nBiakinn nih a ngeih mi thilri zoh khenhtu ah thim an si lai.\nKhrihfabu nih angeih mi thilri cazin ttha te in a ttial I a khumh dih hnu ah a fim lai. Copy cu Church Secretary sin ah a pek lai.\nKhrihfabu nih kan herh mi thil ri le a herh bau mi ruahnak chuah tu a si lai.\nBiakinn thilri ning cang te in an um le um lo ttha te in a ngait hlai lengmang lai.\nA chanbau mi le a herhnak a um poh ah a herh ning in Officer Council (O.C) sin ah siseh, E.C ah siseh a thanh lai.\nTHIMNAK LE RIANTTUAN NING CANG\nKhrihfabu kilven zoh khenhnak le I tthit hruainak caah zalong te in mipi chungtel nih thim an si lai. Thim mi le thim tu tiah an um lai.\nKhrihfabu Thimtu upa hna cu a voi thumnak Executive Committee (E.C) hna tlaknak in an thim lai I thim mi upa cu mipi thimnak ah an chuahpi lai. Thimnak ah vote a ngei kho mi cu chungtel tipil a ing cia mi an si lai.\nThim mi chung ah a tel kho ding mi hna cu\nTipil a ing cang mi\nKum hleiriat (18) tlin cang mi an si lai.\nThim mi hna rian ttuan caan le thlen caan zong an I khat dih lai.\nThimnak Tuah Ning Cang\nKhrihfa upa cu General Assembly (Bupi) nih thim hmasa bik an si lai.\nThimmi Khirhfa upa chung in General Assembly (Bupi) nih Chairman a thim lai.\nCommittee dangdang Chairman cu General Assembly (Bupi) nih a thim lai.\nCommittee dangdang lutlai hna cu an mah le department cio in an mah ten an I thim lai. An I thim tik ah Officer Council (O.C) an sawm lai.\nSunday School he a pehtlaih mi poh le cawnpiaknak he a pehtlaih mi poh cu Executive Committee (E.C) nih a herh ning in a herh caan ah a thim lai.\nThim thar mi upa cu zarhkhatnak ah Pastor nih thla a cam piak hna lai.\nKhrihfa upa thim dih hnu, rian an I chanh dih in thla khat chung ah Pastor kong cu thimthar mi Executive Committee (E.C) nih ceih lai.\nMithar an thim hna hnu zarh hnih tiang hruaitu hlun nih Khrihfabu rian tuanvo an lak lai.\nThim cia mi khrihfa upa chung in thimchin mi upa paruk (6) an si lai. Officer Council (O.C), nawlngei, kakiak tiah auh an si lai. (Chairman, Vice Chairman, Secretary, Assistant Secretary, Treasuere, Assistant Treasurer hi O.C cu an si)\nC sin ah rianttuanawk a herh mi le ruahnak thar a um mi poh cu a phan hmasa lai.\nA biapi deuh tiah ruah mi le ceih khawh lo mi cu Deacon Committee ah an luh pi lai.\nPastor a um lo chung Khrihfabu chung ah a herh mi vialte ttuanvo la tu an si lai.\nC nih $500 tiang hmannak nawl a ngei lai.\nC cu thla khat ah voikhat an I tong lai I a herh ning in Emergency Meeting a auh khawh lai.\nDeacons Committee (D.C) (Khrihfa upa)\nDeacons Committee (D.C) cu thim mi Khrihfa upa an si lai.\nC nih Agenda a chuahpi mi siseh, Committee dangdang nih agenda an chuah pi mi siseh a ceih piak lai I biakhiahnak a tuah lai.\nC nih a ceih khawh lo mi cu Executive Committee (E.C) ah an lanh pi lai.\nC nih $1000 tiang hmannak nawl a ngei lai.\nThla hnih (2) dan ah voikhat lengmang meeting an ngei lai.\nKum dongh meeting cu E.C ah a fonh lai.\nC ah Officer Council (OC), D.C (Khrihfa upa dihlak), le Committee dang dang lutlai (Chairman) le chungtuan (Secretary) poh an si lai.\nKhrihfabu biaceihnak ah a pahnihnak a sangbik ngawl ngei tu a si lai.\nCaan karlak a chambau mi lutlai rian (Eg. Pastor laknak, upa rulhnak) a um ah cun thimnak nawl ngei tu a si lai.\nChurch Secretary, Treasurer le committee dangdang lutlai hna nih E.C meeting poh ah an riantuannak vialte cu ca in report an pek lai.\nKumkhat chung Khrihfabu riantuannak budget a suaitu a si lai I General Assembly (Bupi) ah fehter ding in a chuah pi lai.\nThla li (4) dan ah voikhat lengmang meeting an ngei lai.\nGeneral Assembly (G.A) (Bupi)\nOC, DC, EC riantuan tu vialte le Pastor le tipil a ingcang mi le kum 18 cung a si cang mi vialte an si lai.\nKhrihfabu biaceihnak ah nawl ngeihnak a sang bik a ngei tu a si lai.\nKumkhat voi khat (1), kum dongh lai ah meeting a tuah lai.\nHruaitu upa thimnak cu kum hnih dan ah voikhat a tuah lai.\nMeeting tuah ning cang\nMeeting tuah tik ah a voi khatnak cu hnarcheunak tam deuh an chuah lawng ah tuah a si lai. A voi hnihnak auh than tik ah cun a chuah mi zat poh in tuah a si lai.\nMeeting chung ah fak nawn I I al hniarnak a um cun Meeting thial (Postpone) tuah a si lai.\nMeeting tuah tik ah agenda tar mi lawng tuah hmasa a si lai. A herh tuk mi a si ah cun meeting thawk hlan ah secretary sin ah a chim hmasa lai I chairman nih a hna tlak pi hnu lawng ha agenda chung ah telh le ceih a si lai.\nChairman cu meeting ho tu lawng a si lai. Agenda he a tali mi poh cu chairman nih a fian ter lai.\nChairman zong nih agenda poh kha fiang te in a hngalh dih lai lo caah agenda kong a thei bik tu kha chimnak caan a pek lai. Cu hnu ah Chairman nih zapi ruahnak a hal lai.\nBiatung derh mi ah ruahnak a khah ko ah cun nawlh lo a si lai. Al tu lei zong nih bia al nak a um ko cang ah cun duh lo nak tamtuk nolh a si lai lo.\nMeeting chung ah ttha te in biakhiah cang mi cu Secretary nih minute a rel cang hnu ah remh tthan khawh a si ti lai lo.\nBawipa Zanriah hmannak\nBawipa zanriah hmannak ah Pastor cu nawlngeitu bik a si lai. A mah hruainak in timh lamh a si lai.\nThla khat ah voikhat hman a si lai.\nKhrihfa upa hna cu a herh ning in bawmtu ah fial an si lai.\nKhrihfabu chungtel rian\nKhrihfabu chung mi kan sinak le zumtu kan sinak kha kan ziaza, kan lungput le kantuah sernak in akn langhter lai.\nPathian dawtnak le a vel kong kha kan hmur kaa in kan chim lai I nuncan ziaza ttha ngeih khawh kan ni zuam lai.\nPathian ram kauhnak caah kan thawhhlawm le cheu hra cheu khat in kan I zuam lai I Khirhfabu caah kan thazang kan chuah lai.\nPathian thangthatnak caah Pathian nih a kan pek cio mi (talent) pahrang cio cu lung tak te in hman kan I zuam cio lai.\nThla thum chung mipum siseh, chawva siseh a langhter lo ah cun Pastor le Khirhfa upa nih an len lai.\nChungttuan I dinhnak\nMah lungtho te in chungtel sinak in din khawh a si lai.\nPhung hram pi le zulh phung he a kalh in rian a ttuan le a kal ah cun Khrihfa upa nih an chimh hrin lai.\nVoi thum (3) tiang an chim nabu I a ngeih lo ah cun ka rian in ka dih tiah a mah te in a ruah lai.\nCa in asi ah, hmur ka in a langh ter lai.\nA nunnak a dih i Khrihfabu nih bia chahnak an tuah tik ah ngol a si lai.\nZulh phung fehternak\nHi zulhphung (Bylaw) cu Chin Christian Chruch nih rualrem te in rian a ttuan tti khawh nak caah tuah mi a si. A caan le um kal ning (Chan ti luan) he a rem lo mi a um ah cun remh khawh le chap khawh tthan a si leng mang lai.\nUpdate Ni. October 20, 2013\nBiakinn Luh & Rev. Dr. Jones Mang Hope Golden Jubilee\nPathian Thawngtha Bia Kan Ngaai tti hna lai\nCopyright © 2017 CCCINDY. All rights reserved.


CHIANDEIH LUNGPUT ANGEIMI DONALD TRUMP CU AMAK KO CANG HIH – The Chinlung Post\nCHIANDEIH LUNGPUT ANGEIMI DONALD TRUMP CU AMAK KO CANG HIH\nDecember 24, 2020 admin Chin 0\nTrump Hi Chiandeih Lungput A Ngei. Trump hi midang cungah ngeihthiam nun a ngei. A tuan caan chungah midang ngeihthiam nun le tlangtla tiang a ngeihthiam. North Korea nih a hremmi pa USA pa cu a tuan tlawmpal ah an vun thlah cawlh nain a nunnak tu a liam. Turkey nih a tleihmi Pastor pa cu Trump nih a luat ter rih.\nISIS pawl an ci a hmih hna. Vulei cung nih an ti, bia a chimmi cu a tuahbak tikah ram kip nih an tih. A kuttang a fellomi cu a zuah hna lo. Khrihfa a kan dir kamhtu a si. Atuah sernak hi khuaruah har Mang tara taktak longte an si. Israel nih ai bochan bikmi Chiandeih bang an I bochanmi pa a si. Ka chanchungah tuanbia chungah roling taktak pa a si.\nKei ka nun chungah cun amah tluk a pasalmi le pa raltha ka hmu ti hna lailo, hmailei chan zongah an um ti lailo ka zumh. Hlan tuanbia zongah Abraham dah tilo, a mah atlukmi minung an um lailo.Tuchun cu mithinlung chungah pasaltha roca a tial cang. Republican cu chimlo Democratic zongnih an dirpi ve cang. Senate pawl zong nih an dirpi ve cang. House aiawhtu hna zong nih an dirpi taktak ve cang.\nJanuary ni 6 cu teinak a hmuh Lai ruahchih taktak a si cang. Cun state dang pa 6 zong cu vote Audit tuah liopi a si , bantuk in an hmuhmi lih vote cungah mipi sinah an phuan cuahmah caah, mipi cu an thinlung Trump leiah an I mer cang. Teinak cu a ra lio, caan nih a vun ratpi lio. Vulei Chiandeih bantuk a si. Chiandeih nih zu fate a rak ngeihthiam timi tuanbia kha natheih bal ko lai. Cucu Trump hi a si. A pasal I, dawtnak a ngei rih. Credit: Joseph Thawng Z Ting.


President Trump nih China le India buainak ah China ceilak in aphomh cang\nAn buai bak ko, Ituknak tiang a chuak sual ah cun tiah mi tampi nih an tih ning le an hna a ngam kho lo ning an chim thluamah cang. India le China karlakah buainak cu dai lei lam a kal kho bak ti lo caah ramri ah ituk ding in tim cia in an um cang\nChinese Communist Party thil tuah ning cu, US President Donald Trump zong nih zoh sawh sawh a tim ti lo. White House Press Secretary Kayleigh McEnany nih cun eastern Ladakh lei ah India le China buainak kongah thil sining thatein an zohpeng tiah a chim\nIndia le China buainak Eastern Ladakh ah President Trump zong nih thil sining thatein a zoh peng. The White House nih thil sining hlethlainak le dothlatnak kan tuah peng. India-China border ah China thil tuah ning kan zoh sawh sawh lai lo.\nAn thil tuah ning nih alangter mi cu Chinese Communist Party an lungput le ziaza cu fiangtein alang ter tiah a chim. Congressional hearing, ah US lawmakers pawl nih Line of Actual Control (LAC) ah China thil tuah a tim ning kong le china kong tampi an chim.\nCongressman Adam Schiff, the chairman of the House Select Intelligence Committee, ” China nih Line of Actual Control, ah thisen chuaknak tiang buainak an rak tuah peng. India ralkap minung 20 an thi, China nih tu tiang an ralkap zeizat an thi ti a chim duh lo, China thil tuah ning hi zoh saw sawh ding a si ti lo, tiah a chim\nSenior fellow at Brookings Institute Tanvi Madan nih members of the House Select Intelligence Committee ah – “People”s Liberation Army of China nih India LAC ah status quo thleng an nih tim ruangah buainak fakpi an tuah chia a chim. Credit-The Guardians\nBe the first to comment on "President Trump nih China le India buainak ah China ceilak in aphomh cang"


Hnangam Deuh Si Cang – The Cherry Par\nHnangam Deuh Si Cang\nJanuary 7, 2021 Cherry News\nZahan January 6 i Vawleicung Democracy ram vialte i pa bik ah ruahmi US cozah innpi (Capitol) chung tiang i hnahnawhnak (Choas) an chuahter hi cu a poi hringhran ko. Hmai a hngal lo taktak. Iran, North Korea le Kawlram te pawl hmanh nih an van nehsawh len ding ruah ah ka celh lo. A poi ko ti hlei chim ding um lo.\nSinain, US cu phunghram fek tuk le hruaitu ṭha tamtuk umnak ram si hraat kaw mob rule le tharuum hmang (violent) in kum 200 renglo a nung cangmi democracy uknak an teiter khawh lo zia an langhter khawh ṭhan i hna a ngam i thawpi a chuak. US cingcing a si ko.\nUS ram hruaitu (lawmakers) pawl hi suimilam 6 hnu ah Congress innpi ah an lut ṭhan i zanṭim le khuamang tiang biaceihnak (debate) hi an ngei ṭhan. Bia an i al dih hnu le vote pekmi a zoh dih hnu ah US president ding ah Electroral College nih vote sn pekmi cu an fehter (certified) i Vice President Mike Pence nih Joe Biden le Kamala Harris hi US rammi le Electroral college nih an thimmi cu a si tiah a phuan.\nCongress nih Electroral college vote an fehter (certified) khawh in President Trump zong nih a lungsi lo ngai bu’in US president nawl ngeihnak (power) i peknak ding hi a sining dingte in ka tuahpi ko hna lai tiah a chim ve cang i buainak dang a um hraw ti lai lo tiah zumh a si. (Foxnews: Trump recommits to transfer of power as Congress certified Biden’s Win). Cucaah, hnangam deuh a si ka hei ti ko. A dong taktak cang. Credit: Vanceuuk Khenglawt\n← Washington D.C Capital Hill Ah Khuaci An Mui\nTRUMP nih a tei tthan ko lai tiah lung awttawm in a ummi vialte caah ruahchanhnak a dih →


Muidawh Hlasakthiam Leng Van Hlei Sung Nih Norway A Dawhnak Le Mipi Cungah A Lunglawmhnak A Van Langhter Cang – Onlinenungak\nNorway Review & Laksawng Petu. Norway cu fing le tlaang aa dawh. Dongcat loin mawtaw chungah tthut in khuachuanh khawh asi. Ka um deuhdeuh, ka hmuh deuhdeuh i Bawipa kutzung hi aa rem i khuaruah ahar, a lianngan hringhran ko!\nKei hi caan tamdeuh cu tourist attractions va kal i thil va zoh naknak in, kan Lai Miphun he i ton, biaruah le hlasak tti hi asi. Tutan cu Covid ruangah tampi ka hmu kho hna lo. SIHMANHSEH, ka ton mi vial hna chungin attha mi lawngte le mi dawt a thiam mi, mi conglawmh a thiam mi lawngte he kaa tong.\nNORWAY laimi hi an neepte lo. Ram hriang te ah an um ve. Khua khat ah 100-300 hrawng lawng an um i suimilam 1-2 or 3-8 mongh lawngah aa tong mi an si. Hi bantuk thil hi community rianttuan/pehtlaihnak zongah ahar cun Khrihfabu pehtlaihnak zongin ahar. Cheukhat Khrihfabu cu suimilam 2-3 mongh hna in pumh a kal mi an um. Hi vialte challenge um ko buin, excuse (mah ruang cun ka tuah kho lai lo ka si kho lai lo) timi a tlawm.\nNORWAY cu an tuah mi thil ah QUALITY an ngei. An tlawm nain, an si khawh tawk in ram le miphun caah rian an ttuan. Cheukhat kan Lai Ralkaap bawmh ah Mizoram lei hna an tlung, cheukhat cu an umnak hmun in thla an cam, fundraising an tuah, an hmuh mi kawlram lei an kuat. UPAT awk nan tlaak. Nan zia i tthinh hlah u. I zuam chin u law hinak let in ram caah nan thaa chuah rih ko u!\nNORWAY ka um chungah LAKSAWNG a ka petu dawtu vialte nan cungah lawmhnak tampi ka ngei.\nAbik in :\n1. Chin Community of Norway\n2. Zion Baptist Church (Hi Khrihfabu zongah hla ka sa i, a hlei in laksawng an ka chap. Nan cungah lawmhnak tampi ka ngei. Nan laksawng hmanthiam kaa zuam lai. Bawipa nih thluachuah in pe hna seh, kalawmtuk)\n3. Hriphi Tefa of Norway\n4. Norway Zophei Family\nKha vial kha BIG NAMES an si. Adang dang zong lak-phak-ti dinnak ah tiah 500-1000 a ka pemi hna nan um cun eidin le hnipuan – lu ttawlnak le Sam chemnak tiangin nan ka dawt. Mah hlei ah thla nan ka campiak, thluachuah nan ka ham piak.\nDawt awk zong ka tlaak lo, nan ka hmuh theih bal lomi zong ka si nain nan fanu, unau bantuk tein nan ka dawt i ka lunghmui tuk ee. Ka thluachuah nan si ko. Cun, khual kan tlawn caan ah inn le hall le biakinn a kan onhtu vialte zong. Kan i lawmtuk. Bawipa nih in chamdih ko hna sehlaw, thluachuah in pe chin ko hna seh. Kalawmtuk.


TULUK A THINHUNG CANG, KAWLRALKAP CAAH THINPHANG TAKTAK SI CANG – The Chinlung Post\nRalhrang Kawlralkap hna nih Tuluk thin an hunter cang. Tuluk nih a tu voikhat na tuah tthan rih a si ahcun hriamnam in kan phomh lai cang tiah ralhrang kawlralkap pawl ralrinnak an pek cang hna. Hi konghe pehtlaiin Tuluk nih ralhrang kawlralkap sin ah theihternak a tuahmi cu August nili le ninga Kawlram chungah kahdohnak ah kuanfang tthenkhat cu Tuluk ramchung ah a tla.\nCu kuanfang a tlami nih cun inn tthenkhat a khanh. Cun atu hrawnghrang ramri ah kahdohnak a um peng i, Tuluk ramchung ah kuanfang a lut lengmang. Hibantuk thil hi kawlram he remdaih hnatlaknak kan tuahmi kalh a si pin ah ramri ah a ummi Tuluk mipi him loin nan tuah hna. Cucaah hi konghi biapi ngai ah kan chiah mi a si.\nAugust ninga ah Kawlram palai U Myo That zong biaruahnak kan ngeih dih cang i, ramri ah kahdohnak tuah lo dingin siseh ramri cu ram pahnih nih kilven zohkhanh dingah theihternak zong kan tuah. Hi hnu ah ramri lila ah kahdohnak a chuah tthan i Tuluk ramchung ah kuanfang a tlak tthan rih a si ahcun kan in kah ve cang hna lai tiah cakuat ahcun an langhter.\nSalai Ceu Bik Thawng Cabia: USDP Party chungtel hna sinah nawlnak! (Thisen aa nehmi na party kha kaltak law mipi dothlennak ah kan telpi ve cang tuah).Tutan uknak chuh(coup) hi Min Aung Hlaing le Kawl ralkap lawng nih tuahmi a si lo i USDP party upa le an founder pu Than Shwe zong nih an telpi hih. Cucu zapi theih a si ko i tutan ah Irrawaddy Media nih fiangrang tein a tial ko hih. MAH dirhmi cozah cabinet ah USDP vice-chairman U Khin Yi le Thein Sein cozah lio minister hlun minung 6 bak an i tel.\nLaitlang SAC Council chungtel pakhat nih an ka sawm lioah ka al hna nain kan pu Thein Sein nih phone a ka chawnh i rak tuan ko, cansau si lailo cuh a ka ti caah kaa awtmi a si tiah a ka chimh. USDP/Thein Sein te nih ramthen kip an party upa pawl kha meeting an tuahpi tawn hna i SAC riantuannak ah alamkip in bawmh dingin khua an khanpi hna (bawmhnak rian zong an tuan). Dalan le Pyo-Saw-Htee damiah a tamdeuh (an dihlak si lo hmanh ah) cu USDP chungtel an si. USDP chungtel dihlak kha MAH le rallokap lei ttang an si tinak si lo nain USDP upa le chungtel tamdeuh cu hi ramrawitu ah an itel.\nCucaah USDP an chahnak deuh khua, peng le ramthen poh ah mipi kan dothlennak thazang a zor i tii a zut deuh. Nihin ni hi party ramkhel can a si lo. Party in khuaruah le ttan len can zong asi lo. Mipi dihlak kan i fun i MAH le uico rallokap doh le thlen a herh lio can a si. Cu lioah USDP cheukhat (an dihlak si lo) pawl nih rallokap lainawng damiah lei i nan ttan rih hi cu ngaihchia taktak a si. Fih a nungmi nunzia a si. Nan kut ah thisen aa nalh ve.Cucaah, kan miphun hawi USDP party chungtel hna, Nan party le nan pu le kut ah mipi thisen tamtuk aa neh caah, Hi nan ramhuai party hi nan kaltak kho lai maw?\nCozah riantuanmi hmanh nih an pawcawmnak rian kha an kaltak ngam i CDM an luh ngam lioah zeihmanh eibar a chuak lomi le thisen aa nehmi (khuachia le sehtan lungput a ngeimi) party hi zeiruangah dah na tlaihchan i na chuahtak khawh lo? Nan khua, nan peng le ramthen committee dihlak in party chuahnak ca tial/thanh uhlaw zeitluk in dah mipi kan ilawm lai i Min Aung Hlaing a lung a fah lai! Kan Pathian zong aa lawm lai lo maw? Party chungtel sinak in na chuah khawh lo hmanh ah USDP party ka si nain, aa-na-ting hi ka cohlang lo i mipi dothlennak ah kaa tel ve ko (lai) ti tal kha na kiangkap le mipi theih in na thanh kho lai lo maw?\nKei cu kaa tel lemlo” tiah dai tein um sawhsawh a ngah lo. USDP chungtel na si rih tikah le zapi sinah na dirhmun na langhter lo tikah na kiangkap nih covid zawtnak tluk in kan in ttih i kan in uhtanh kha na ruah a hau. Khrifa tha pakhat a simi nih a herh lo (party ruang men ah) mipi retheih phurtu si kha na duh awk a si lo. Cucu, pumpak le buu huat ruangah chimmi si lo. Idawt ruang tu a si. Dirhmun thlennak caah acan liam rih lo. Miphun le ram caah tii zut loin dirti a herh tuk lio can a si caah a si. Toidornak he, Salai Ceu Bik Thawng


Zokhua Van Uk Cung (kum 21) a tlau, a tlaunak ni 17 si cang an hmu rih lo – Chin 7 News\nZokhua Van Uk Cung (kum 21) a tlau, a tlaunak ni 17 si cang an hmu rih lo\nApril 17, 2019 admin CHIN 0\nHakha Peng Zokhua khuami Sayaci Nawl Uk le Pi Ni Ian (Hrawngvun) hna an fapa Van Uk Cung (kum 21) cu khual a tlawnnak in a tlau. Atu tiang a umnak theih a si lo lengah a thih le a nun zong theih a si lo caah zaangfah tein a hmumi le a konglam a theihmi nan um cun a tanglei pehtlaihnak kan tialmi ah thawng nan kan thanh nak lai zaangfak kan in nawl hna. Thlacam zong in kan bawm cio uh. Chungkhat le hawikom rual le khuami zong nih an kawl sek len nain nihin April 17 tiang cun an hmu lo i a thawng pang zeihmanh theihmi a um lo.\nLungsiivang le ngaihchia taktak in chungkhar lei an um hna. A tlauning chungkhar lei nih an ka chimh ning ah Zokhua mi Van Uk Cung cu April 1, 2019 ah khan Zokhua in Ruadeu tlawn ah aa thawh. Amah lawng Motorcycle in a kal. Khua in a thawh caan hi zanlei suimilam 5:30 tluk si ti si.\nA nu le pa ruahnak cun Ruadeu a phan ko tiah an ruah. Nupi thit a um i puai ah a cam ko rua tiah an zumh. Puai cu April 5 ah a si. Cu tiang cun an hna ngam . Puai ah a cam ruah tiah an ruah men ko. Nain puai dih hnu zongah a chuah hlei ti lo tikah an lung rethei tuk cang. MotorCycle hna in a tla sual hnga maw tiah heh tiah Ruadeu lam hna cu an kawl, Gangaw lam pi zong ah an kawl len. Nain zeihmanh an hmu fawn lo. Phone an chawnh len zong ah a lut kho lo. Lungdong in an um cang.\nA tlaumi Van Uk Cung a pa cu Sayaci Nawl Uk a si. Zokhua khuathar ummi an si hna. A hmumi le thawng a theimi nan um cun a tang phone number ah pehtleihnak nan tuah nak lai in kan in nawl hna. Ph;094420000468. Crd.chin7news\nNote: mi tampi nih an hmuh khawhnak hnga share in kan bawm ve.\nTulio model lakah an thih pi dengmi Ei Chaw Po\nmidermi Exercise tuah tonmi hna nakin pawpuar pawl hi sex leiah an thong deuh !


Chungkhar nula pa tampi cu Fale zohkhenhnak ah ralring pek an si cang. – Thechinlungnews\nChungkhar nula pa tampi cu Fale zohkhenhnak ah ralring pek an si cang.\nUS ram ah The Centers for Disease Control (CDC) chungkhar nu le pa hna fa le zokhennak ah kan i ralring taktak aherh Ngakchia covid-19 a ngei mi an karh tuk cang tiah chungkhar a si mi nu le pa cu ralring an pek cang hna.\nCDC riantuantu hna nih hlathlainak an tuah i an hmuh mi cu sianginn ngakchia tampi nih a thar in covid-19 hri a kai mi an tam ngai cang caah nu le pa, sianginn i cachimtu saya hna zong kan fale kan zohkhenhnak ah kan i ralring a herh tuk hringhran tiah ralringnak an pek hna.\nWashington Post nih alangter ning ahcun Georgia i Schoool an hawn a nikhatnak ah Sianginn ngakchia 100 leng in ah kuat than an si, saya le siangin ngakchia hna lakah covid-19 a kai thar mi an um caah fale siang in a chiah mi hna cu an chungkhar hna ngam a si ti lo na fa nih fawi tein inn lei a rak tinpi kho mi a si.\nDoctor le researchers hna nih hlathlainak an tuah hnu ah an chim mi cu ngakchia chung ah coronavirus zawtnak a um ahcun nu le pa hna zawng fawi tein chawnh khawh a si, ngakchia an si ruang ah upa pawl cu a kan chawnh kho lai lo tiin hna ngam ding a si lo, ngakchia zong upa fawitein chonh kho a si tiah nule pa hna cu ralringnak an pek hna. Fox News.\nBe the first to comment on "Chungkhar nula pa tampi cu Fale zohkhenhnak ah ralring pek an si cang."


Mah Korean Dentist Kum 50 A Si Cang Mi Nu Hngakchia Kum 16 Hrawng Mui Bantuk Tluk A Put Khawhnak Biathli - Mizo Journal\nMah Korean Dentist Kum 50 A Si Cang Mi Nu Hngakchia Kum 16 Hrawng Mui Bantuk Tluk A Put Khawhnak Biathli\nKorea ah hin Kim Jong-un ti min lawng mi nih an theih mi a si lo ti mi hi kan theih cang lai. Korea pawl hi an min phen ah muidawhnak bialthli an ngeih caah vulei cung ah a min a thannak pakhat a si. Korea ngaknu na tawn tik hna ah a vun hawng cu khuaruah har in ai dawh ti mi na theih hrim hrim lai.\nHi mi nu Dentist kum 50 a si cang mi nu zawng hi a vun hawng ai dan tuk ruang ah mi nih a theihnak a si. Zeitin dah kum 50 a si cang mi kum 16 hrawng mui bantuk a put khawh hnga? ti mi hi khuaruah har a si i, zei tin dah ai tamh hnga ti mi le zei ko cu dah a tuah hnga ti mi kha ruah awk a um mi pakhat a si fawn.\nLee Su Jin cu a hngakchia mui bantuk bak put mi ruang ah theih hngalh ngai a si i, mi no te hlawh maw a si ti a fawi. 1969 ah a chuah i, kum 16 chung Dentist rian a ttuan. Social media lei hin lung a pe tak tak mi a si fawn. A hmanthlak cu tam tuk a langh hna i, kum 50 phan cang ko hmanh selaw, a mui dawhnak ruang ah follower a thong leng a ngei kho.\nKhuaruah har a si mi cu a muisam nih a fa le rual he dan nak an ngei bak lo. Hi hi a fa, hi hi a nu deuh ti mi hngalh khawh a si lo. Mah mi nu muisam hngakchia bantuk tluk a si khawhnak pakhat cu a ngandam ruang ah a si.\nPeh hlei : Na vunhawng ttha seh ti le muidawh na duh tak tak ah cun, na ngandamnak kha biapi bik ah chia hmasa. Cu hnu i tuah to le tamh cu a har ti lo.\nBe the first to comment on "Mah Korean Dentist Kum 50 A Si Cang Mi Nu Hngakchia Kum 16 Hrawng Mui Bantuk Tluk A Put Khawhnak Biathli"


A fak taktak kawlram thawngpang nih,Vawlei cung mipi mitthli a thlak taktak cang hi – Lai Lungrawn Post\nA fak taktak kawlram thawngpang nih,Vawlei cung mipi mitthli a thlak taktak cang hi\nJuly 6, 2021 July 6, 2021 admin Myanmar News\nKawlram Covid Tih Nung Dirhmun A Phan Kawlram cu Covid zawtnak level 4 a sang bikmi level sicang tiah Dr.Zyin Key nih a Facebook ah a langhter.I ralring cio ko hna usih , chikhat te kan daithlang nak nih thiltha lo tampi a chuah ter khawh mah tiantiang kawlram ah a um kho mi cu khuaruahar taktak a si ko mi a fak zong a fak hrinhran a poituk e tihlei cun chim ding um tilo the chin post.\nThawngdang COVID zawtnak a zum lomi le Pathian a zummi caah ttih a nung lo tiphun in a kalpi mi, Pathian rianttuantu lakah an um pah. US thimnak tuah lio ahcun Chinmi lak zongah profet bantuk in Pathian sin in bia ka dong a timi zong an um len fawn. Asinan mithah zong zei ah a rel lomi, ralkap tthalo le ttihnung nih uknak an lak in cun Chin profet pawl an tlau dih. Pathian a zummi caah le a rianttuantu caah COVID zawtnak cu ttih a nung lo ahcun ziah atutan ah Pathian rianttuantu thatha tamtuk an nunnak a liam kun ne hnga.\nLaitlang um mi dihlak caah,A biapi taktak mi thawng thanh nak a chuak cang hi\nTHawngchia taktak Kawlram mipi tamtuk nih,Taluk kuttang sal riantuan ding in an kal cang


POPE FRANCIS RAMPI PHUNGKI NGAN RUAHNAK PETU PHU A TON HNA LIO I A CHIMMI BIAKCHAWNHNAK | Radio Veritas Asia\nPOPE FRANCIS RAMPI PHUNGKI NGAN RUAHNAK PETU PHU A TON HNA LIO I A CHIMMI BIAKCHAWNHNAK\nPhoto Credit orginal owner\n(Kaba-aye, Yangon, 29 November 2017)\nMyanmar rampi Taankah Mahaa Naazakhah (Phungki ngan ruahnak petu phu) Sayadaw hna he hmunkhat i tonnak caan`ha ka ngeih caah lung lawmnak tampi ka ngei. Keimah hika hmun ah rat khawh dingin tuanvo lakin a ka timhtuah piak i don biak chawnh nak bia a chim tu Rampi Phungki ngan ruahnak petu phu Ohka`hah, upat hmaizah mi Sayadaw (bahdandah Kumarah Bihvuantah) cung zongah tampi lawmhnak ka ngei ti chim ka duh. Hika a rak chuak khomi biaknak le nunphung vuanci Turah U Aung Ko zong biakchawnh ka duh.\nKannih kan i tonnak cu Catholic Khirhfa le Budhist karlak a hmunmi upat tlaihchannak, hawikom sernak hna kha a tharter deuhmi tonnak a si. Cu lawng silo in daihnak le mikip caah ningcang buaktlaknak, minung huhaam upat man ngeihternak hna caah kannih dihlak nih tuanvo kan ngeihnak kong fehter ding caantha pakhat zong a si fawn. Atu bantuk in hmunkhat ah fehter dirhkamhnak phunphai kha Myanmar ram lawng siloin vawlei cung kenkip um minung vialte nih kan herh mi a si. Zeicah kan ti ahcun ningcang buaktlaknak, daihnak, minung pakhat cio kan huham hna kha kannih nih hmunkhat awkhat te in kan fehternak thawngin ruahchannak biafang pakhat laksawng peknak a si. Minung chungkhar ah lungtling tein remnak, hnatlaknak hna karh deuh ding in aa zuam cuahmah mi hna Budhist chung tel si hna seh, Catholic Khrihfa si hna seh, a dang si hna seh kannih i komhin bawmhchanh cio hna u sih.\nChan le caan kip ah minung zapi cu diklo in umnak hna, hnahnawh buaibainak hna, i tlukrual lonak hna kha kan mithmuh tein kan ton hna. Kannih chan le caan zongah hin hi bantuk sifah harnak hna cu a nganchin chin bantuk in kan hmuh. Minung nih ninglam fiamthiamnak ah a thancho bangin vawleicung minung hna zong aa khatmi tinhnak le minung nunnak kha an theih fiang deuh cang. Asinain hnahnawh buaibainak, sifah harsatnak, namnehnak dan hna a um peng rih i cu hna nih cun i dannak a chuahter `han.\nHi bantuk thil kan ton zongah kanmah leikap in ngol ding kan si lo. Kannih pumpak cio i biaknak lam nun phung tuah tawn ning hna hram bunh in hmailei pehnak ding caah ninglam pakhat a um ko ti kha kan dih lak nih kan theih cio. Cu hma hna a dam ter kho mi lam cu zaangfah zawn ruahnak le dawtnak hram bunh i khat le khat theihthiamnak le upatnak lei a hoihmi lam a si.\nBudhist phungning chimhrinnak bantuk in zuam in khuasami Myanmar ram mi dihlak kha keimah nih ka upat hna tiah langhter ka duh. Phungki hna Tilahsin(phungki nu) hna i nunzia zohchunh awk `ha hna he hmunkhat in thinsaunak, intuarnak, aa thlengmi nunnak le kokek pawgkam upat man ngeihternak tiin Budhist pathian i dinnak lei mansung cawnpiaknak hna thawngin Myanmar ram chungmi hna cu cawnpiak lam hmuhsak nak hna he tling tein a cohlangmi an si.\nBudhist phung dinnak cawnpiaknak hna cu zatlang phu hna kakip thanchonak caah a biapi mi lungvar mansung a si. Cu dinnak cawnpiaknak hna thawngin inn chungkhar lungrualnak in hi ramkomh i komh lungrualnak, cu hnu in a kau deuhmi vawleicung minung phu ah i telnak tiang in pehtlaihnak a ngei. A cunglei mansung dinnak cawnpiaknak hna cu kannih zatlang chungkhar kha thazaang a ngeihter i zatlang phu caah a biapi mi ceunak kha phorh piak dingah bawmhchanhnak a si ter.\nKannih nih nifate kan tuahmi tuanvo ngan pakhat cu minung hna kha a hmaanmi dinnak `hancho chinchin dingah kan bawmhmi hna hi a si.\nMah i lungthin hmunh lonak kha thukpi le a hmaan ningin kan hmuh than khawh tikah keimah ti mi donglo ruahnak kha kan hngalh i midang mi tampi ca riantuannak he aa pehtlaihnak kha kan hngalh khawh lai. Hi ningin kan nih cu pakhat te lawngin umkhawh a si lo timi kha kan hngalh lai. Kan Baibal thiang nih dawt le i tlaihchan tein um ding a kan forhfial caah i theih thiamnak, in khawhnak, ruah palhnak le huatnak hna lonh khawh kan i zuam cio ding a si.\nBudhist pathian cawnpiaknak nih zeitindah kan lonh(kaltak) khawh lai ti kha lam a hmuhsak. Thinhunnak kha lungsau thinfualnak in tei uh. thatlonak kha thatnak in tei uh. Hak kauhnak kha zawnruahnak in tei uh. Hork hrol lihchimnak kha thil hmaan tuahnak in tei uh tiah a ding mi zulh phung a chimmi ka rak i chinken bal. Hi chimhrhinnak hna cu St. Francis Asissi thlacamnak he aa lo dengmang kha kan hmuh. Bawipa Pathian na salpa hi daihnak caah kuttlaih thilri ka si ter. Huatnak a umnak hmunah dawtnak kha siseh, sersat hliamnak a umnak hmunah ngaihthiamnak kha siseh, amui cikcekmi hmunah ceunak kha siseh, sifak harnak hmunah lunglawmhnak kha siseh ka phawrh khawhnak hnga ka bawm tuah tiah thla a rak cam.\nHi bangin dinnak kotho cu biaknak aakhat lo mi, miphun aa khat lo mi, nunphung aa khat lomi hna karlak ah hlan kum saupi in a rak um cangmi thleidannak, hnahnawh buaibainak dan hna kha a thlop piak i theihthiamnak, lungsau thinfualnak hna caah i zuamnak ah fim ceunak thazaang a si ter. Cutin thazaang chuahin i zuam ding timi cu biaknak lei hruaitu hna lawng a si lo bantuk in ram hruaitu hna ca zongah a dang tein tuan hngami thil a si lo. Zatlangphu hruaitu hna le biaknak lei hruaitu hna nih awthang lo mi authawng kha theihkhawhnak dingah i zuampiak ding a si.\nCu bangin i zuampiaknak thawngin a tuchan le caan nih aherhmi hna kha fiang tein theih hnu ah tanh ngeih lonak le hmunkhat te ah umnak hna kha kan theih khawh lai. Cu he pehtlaih in Pinlon daihnak tonpumhnak i rian tuannak hna caah upat pek ka duh. Myanmar ram ah i dor in khuasa mi dihlak, hi nak thathawh in na i tel khawhnak dingah thla kan campiak hna. Hi bantuk tuanvo i hngalhnak lungthin in i telnak cu daihnak, humhimnak le minung dihlak thanchonak caah rian`uan tikah a taktak in bawmhchanhnak a pekmi a si.\nHi thazaang chuah i zuamnak nih zungzal hmunmi theipar hna a chuahter lai ti a fiang i Biaknak lei hruaitu hna kutsih in i tel riantuannak zong a herh te lai. Cu he pehtlai in Catholic Bupi zong nih bawmh in tuanve ding ah tiamhcia in a um ko. Myanmar ram daihnak, upadi khuhchilhnak hna caah biaknak lei hruaitu hna pakhat le pakhat ceihmai tinak, i tonnak hna cu a biapi taktak mi a sinak kong tehte a langhter cuahmah ko. Aluan cia April thla chungah Catholic Bishop pawl a phoihchoke (hmunpi) nih hruai in Biaknak kip fonh daihnak caah i ton in ceihmainak cu Nihnih chung rak tuah a si. Cu ahcun Biaknak kip in hruaitu hna, ramdang palai hna, cozah asilomi phu hna i kuzale hna an rak i tel. Pakhat le pakhat thate in i hngalh i dawtnak thukter deuh ding, pakhat le pakhat pehtlaih asinak le aa khatmi tinhmi a umnak kong kha fehter in dirkamh (thohkhaan) ding caah hi bang ceihmai tinak phun cu a um hrimhrim awk a si mi a si. Ningcang tein umnak le daihnak hna cu mi vialte ca a si lawngah a dikmi ningcang tein umnak le zungzal hmun mi daihnak hna cu kan hmuh khawh lai.\nUpat dawtmi Sayadaw hna, Budhist biaknak chungtel hna le Catholic Khrihfa hna cu hi hma hna kha thlop lio mi lamthluan ah hmunkhat in kar a hlang ti kho mi kan si. Kan umnak hmun kamkhat cio ah a nuam aa dawh ding ah kutsih hmunkhat in kan tuan ti kho ko. Khrihfa Bible thiang chungah lamkaltu mithiang Paul nih "Aa lawmmi sin ah vaa lawm ve u law, a tapmi sinah va tap ve uh" tiah a hnuzul hna kha a ti hna (Rom. 12:15). Pakhat le pakhat nan thilrit hna kha i chawng uh (Galati 6:2) tiah a rak ti hna.\nHi vawlei ah daihnak, lungtling tein i rem `hannak, dawtnak, ruahchannak thlaici hna tuh awk caah Sayadaw hna he hmunkhat in khual lam kha kaarhlan ti ka duh, ti in Catholic unau tafar hna aiawh in chim ka duh.\nSayadaw hna he hmunkhat in nihin hika hmun ah ton khawhnak dingin nan ka sawm ca zongah nan cungah lunglawmhnak tampi ka ngei tiah chim than ka duh. Nan dihlak cungah lunglawmhnak, daihnak vel thluachuah rak tlung hram ko seh tiah thlaza ka cam.


Hi Thawngpang Theih Cu A Nuam Lo Ngaingai China Ram Ah Chinmi Minung 8 Palik Nih An Tlaih Hna Zaangfak Taktak An Si A Poi Kho Taktak – Chin World News Evening\nHi Thawngpang Theih Cu A Nuam Lo Ngaingai China Ram Ah Chinmi Minung 8 Palik Nih An Tlaih Hna Zaangfak Taktak An Si A Poi Kho Taktak\nAugust 27, 2019 Salai Van Chin News\nChina ram ah an rianttuanak Company aa remcan ti lo ruangah cu an rianttuannak Company cu chuah taak in rianttuan ding an kawl lio ah chinmi minung 8 cu china palik nih August 23 zaanlei suimilam 4: 30 hrawngah an tlaih hna tiah theih asi.\nChinmi China ram ah tlaih a tongmi hna cu, Lungrang khua mi Van Nei Mawi, Joseph, Cung Khaw Lian, Van Nei Thang le Englian, Rialti khua mi Lal Sui Hnin @ Kyawng Mya Too, Tin Htun Lyn, Thlanrawn khua mi Jonathan hi hna hi an tlaihmi hna cu an si.\nThil a can ning cu, Kawlram in China ram ah rianttuan dingin minung 60 hrawng cu Chinmi Agent ttuanmi nupa hna hruainak in China ram Muping cu 2019 January 20 ah an rak phan. Cuticun Company ahcun rian an ttuan hna i, an company ah rianttuan ding aa remcan ti lo ruangah thlaruk chung an um hnuah an rianttuannak Company cu an chuah taak hna.\nChina ram ah rianttuan dingin a hruaitu Agent hna nupa zong nih zawnruahnk le tuaktaak piak loin an um ruangah China ram ahcun vahvai hram an i thok. Zei can remrua dah lamkam ah riak in anmah ei le din hmanh ah lungreithei vansang in an um i, rian cu heh tiah an kawl peng. Cuticun rianttuan dingin kawl in August 22 zaanlei Suimilam 6:00 hrwngah Fuijin lei panh in an kal i, rianttuan ding an kawl cuahmah lio ah cun August 23 zaanlei suimilam 4: 30 hrawngah China palik pawl nih cun an tlaih hna.\nChina ram i an rianttuan hawi pakhat nih cun, ” zaanlei suimilam 4: 30 in kan i chawn hna i, atu hi palik nih an ka tlaih i, motor chungah kan um tiah a kan ti. Suimilam 6;00 ah ka chawnh tthan hna tikah cun chawnh khawh an si ti lo” tiah a chim.\nRianttuan ding kawl in Fuijin lei panh in a kal lio ah an zapi lungtlinnak in mi pakhat Facebook hmang cun China ram a ummi an hawi le an chawnhnak innpi ah cakuat zong an chiah ta. Cu cakuat an chiahmi a ttialmi cu” Hawikom dawt hna thlacam bawmhhal kan in duh hna, tuni tiang kan remcan lo ruangah kan pa 8 in tuzaan suimilam 6:00 hrawngah Fuijin lei panh in kan kal lai.\nAn kan dawtu u le nau hna kan i remcan khawhnak ding le rian kan hmuhnak dingah le dam tein kan i ton khawh tthan nak hnga dingah Pathian sinah thlacamnak in kan bawm ve rih ulaw tuni tiang lam an kan hruaitu Pathian sinah lunglawmhnak kan chim pi ve uh tiah bawmh kan in hal hna, kan i lawm tuk” tiah August 22 zaan ah an hawikom dang sinah ca an kuat hna.\nNote: Hihi a poi taktak mi thil asi. Puaisa pawl hi kanmah Chinmi lila kan si tawn. Naite zongah Puaisa nupa pahnih nih an nau le fak ngaiin an hremhna an hlen hnanak kong zong kan rak thanh cang bal khah. Thonginn um bantuk in kan um zeihmanh kan tuah kho lo lengchuah zong an duh lo ei din cawk ding zongin an kan kal ter duh lo. Kan Hmatphungttin tiang an ka lak piak chuh dih tiang harsatnak a tongmi nih an chimmi rak thlah bal cang. A poi tuk hringhran thlacamnak in bawm cio hna usih!


Israel ram ah thlahmi Tuluk Ambasasador pa a inn ah a ruak in an char – THE CHINLAND POST\nIsrael ram ah thlahmi Tuluk Ambasasador pa a inn ah a ruak in an char\nTuluk Ambassador pa a umnak inn hmai, Tel Aviv khuapi - Reuters\nTuluk in Israel ram ah Ambassador a tuan cuahmah mi Mr. Du Wei cu Tuluk Tanzung (China Embassy) umnak Tel Aviv khuapi, amah a innchung ah a ruak in kan hmuh tiah Israel ramleng pehtlaihnak le palek nih thawng an thanh.\nA ruak cu May 17 zingka ah an hmuh a si i, “zeitin dah a thih, a thihnak a ruang atu tiang kan hmu kho rih lo. Kan hlathlai lio a si,” Israel palek nih thawng an thanh.\nMedia cheukhat nih cun Du Wei hi lung zawtnak in a thi tiah an ti nain palek nih cu kan fehter kho rih lo tiah an chim.\nIsrael ramleng pehtlaihnak in Director a tuanmi Yuval Rotem nih Tuluk Ambassador changtu telephone in pehtlaihnak a tuah i, “atu bantuk in Ambassador pa a thihnak kong ah Israel nih a herhmi bawmhding le tawlrel ding in,” a chim tiah Israel nifin chuak Haaretz thawngzamh nih a tial.\nAmbassador pa Du Wei hi tukum February ah Israel a phanmi a si. Cuhlan ah Ukrain ram ah rian a tuantu a si.\nPresident Donald Trump nih cun Israel le Palestine nih nihin tiang an i cuhmi Jerusalem khuapi cu Israel khualipi nih a cohlan caah US Embassy cu Jerusalem khuapi ah a tthial cang. Asinain Europe ram telh in vawleicung ram tampi cu Jerusalem si loin Tel Aviv khuapi lawng Israel ram khuapi ah an pom caah an Embassy cu Tel Aviv khua tu ah hram an bunh dih.\nPrevious ‘Hindi holh ka khat hmanh ka thiam lo’: Mizoram Chief Minister\nNext Zantac Sii Nih Cancer A Chuahpi Khawh Caah U.S FDA Zung Nih Zuarzamh Ti Lo Dingin An Khap


Rosy Biak Nih The Hakha Post Dirhmun Le Sining Cu Fiangput In A Chim Cang – Lai Lungrawn Post\nOctober 3, 2020 admin Chin News\nThe Hakha Post in ka rak i dinh nak kong ah ka lung um bia: Tu lio fb ah a lar bakmi kong ah keimah hmuh ning le ka rian in ka dinhnak kong tawi fiang tein tial ka duh. Aruang cu cheukhat hawikom le chungkhat an i fiang hna lo. 2016 July thla in 2018 March 19 tiang The Hakha Post zung ah ka tlingtlak lo bu tein Accountant rian ka rak tuan. 2017 ah Norway ka ule nih rak kan tlawng ta law zung in khunh na ngah lai ma an ka ti i, kan lubik a si mi Lalawmpuia cu ka rak chim i a lung a rak tling.\nCu hnu 2018 ah Norway tlawng ding ah thla 3 ca in ka kai lo chung lakhah pek lo ding le cun ka rak tlung in zung kai than ding in khunh ka rak hal hna. BOD nih an ceih hnu ah staff dihlak theih te le lungtling tein Norway tlawnnak nawl an ka pek. Cu lio ah chungkhar bantuk kan si na kal khawh poh ahcun khunh kan in pek ko an ti. 2018 march 19 zaan tiang zung ka kai. Yangon ka phanh hnu visa ka ngah cang tiah Pa Pui cu phone in thawng ka thanh. Phone ka chawnh a thaizing zingka ah ka viber ka zoh i The Hakha Post staff bia ruahnak group in an rak ka chuah ko, mah lio ahcun ka lau pah nain khual ka tlawn chung si i mah ruang ah a si lai hih ka rak ti. Norway ah thla thum ka caam hnu ka hung tlung.\n“Ziah Saya Pui zeitindah si?”ka ti i, Pa Pui nih “Rosy na kal lai ah kan Zung nih kan ngeihmi phaisa cu na theih ko kha mi tampi lakhah pek ding kan i za ti lo i mah ruang ahcun na rian kha na pa Uk Lian pa (Rev. Tial Thawng) nih a tlaih, na pa Uk Lian pa (Rev. Tial Thawng) a rian tu kha a dang nih an chaan, nangmah cu na hawile pathum (an min ka chim lai lo) kan dinh ter mi hna bantukin kan in dinhter mi na si hrimhrim lo, pakhat pa (a min chim lo) mah kan dinh ter mi kha cu na um lio in na theih cang ko kha”, a ka ti.\nRB: A si ka tuah phone ka chawnh bak.\nRuahnak pakhat cheuh kan duh mi hna cu, CEO le BOD a si mi tu hnu hmai lei ahcun keimah bantuk in nan riantuanti a si mi staff kha rak tuah ti hna hlah uh. Saya Pui le U Thawng zong hmalei ahcun keimah ka tuan chung i nan ziaza bantuk in rak um ti hlah u, mah nan zia ning nan si peng ahcun nan tuanti hawi cheukhat cu nan sin ah caansau an tuan kho lai lo. Minung cu kanmah kan sining tein mi nih a kan ti ah khin kan duh ton lo i pakhat le pakhat kar ah buainak a chuak tawn.\nStaff pawl sian lo bu te le mithi he kan thlah hna an ti i kei ka tuan lio ah cun a dih mi kan hawi le mah bantuk in an thlah hna cu ka thei bal lo. Keimah hmuh ning ahcun nusal pasal a si mi nih cun kan palhnak le mi ngaih kan chiatter mi hna cung ah cun kan palhnak kha cohlan in zei bantuk minung an si zong ah ngaihthiam cu hal ding bak si, cun kan palh lo a si ko ahcun thil zeipoh a chuah ah ral tha tein tuah ngam ve ding si ko.\nNote: Atu ca ka tial mi ah hin nan fiang dih cang ko lai ka zumh. Cheu khat nih bia nan ka hal mi ah aho dah phaisa kong ah a hman deuh, aho dah a palh deuh tiah na ruah a tu an buai mi hi? tiah bia halnak ah, keimah ka tuan lio ah cun phaisa kong hi cu a tluk tein ka hmuh ko hna, cun a tu an buai mi ah cun keicu The Hakha Post ah rian a tuan mi ka si ti lo i ka thei lo. Zei poh hi a hram thawk um lo in a lai le a donghnak a um kho lo. Minung pakhat kha na tanh deuh ah cun na lungchung tein tanh ko,comment ah bia chiachia in ti a hau lo. A tu ka tial mi zong ah hin comment chia hohmanh nih rak tial hlah u, comment chia tial nak ding ca ah zong ah ka rak post mi si lo. Cattialtu: Rosy Biak


Fale Caah Hringtu Pa An Sunglawi Bik - Khuaruah Har News\nFale Caah Hringtu Pa An Sunglawi Bik\nHarsa ngai in a ka cawm kengtu Ka Pa hi ka caah a rumbik a rak si ko. Midang bang cathiam le mifim si hlah hmanhsehlaw, ka caah fimnak a ka hrawmhtu cu Ka Pa a si. Midang bang bianem le holhthlum chim thiam hlah hmanhsehlaw , Ka Pa bia hi ka caah a sunglawibik an si ko.\nNun rethei ngai in chungkhar/ fale cawmkengtu a si nain, Pa le mithmai cu fale caah Ni bang a tlang zungzal. Midang caah a derthawmmi si hmanhsehlaw ka caah a ṭhawngbik Pa a si ṭhiamṭhiam.\nKa Pa cu hawi bang mirum si hmanh hlah sehlaw ka caah ka herhmi vialte hawi hngarlo in a ka zalhpiak tu a si. Thazaang dermi, midang bangin fimthiamnak sang ngeimi si hmanh hlah sehlaw, Ka pa cu ka caah ai dawhbik le a ṭhawngbik, fimnak hrawmhtu le bochantlak Pa ṭha a si ṭhiamṭhiam.\nA der thawmmi Ka pa pawng ka um hmanh ah khin, ka thazaang an tlung tuk tawn. Hringtu pa le hi zeibantuk Pa an si hmanh ah fale caah cun a sung lawibik Pa an si ko. An hringtu Na Pa a nun le dam lio ah diriam tein dawt khawh i zuam. By.Mai Anna Par(Journalist of The Chin Post)\nRelchap- Ralhrang Rallokap Ruang Ah Kawlram Ah Mangṭam A Tlung\nKhuacan an hman ti lo. Pawngkam an rawkral dih. Thingram an phawng caah, ni khua alinh chinchin. Ukraine ral le kawlram ral ruang ah Vawleipi ah mangṭam a tlung cang. Vawleipi 49 million (nuai 490) cu tirawl ei awk ngeih ti lo asi. Kawlram mi tirawl a ngeih tilo mi cu Nuai 132 (13.2) million asi.\nVawleipi mangṭam Tuarmi (1/3) cheuthum cheukhat cu kawlram mi kan si. Kawlram Milurel cu 54 million (nuai 540) asi. Kawlram mi (¼) Cheu 4 cu tirawl loin athih ding kan si. Kawlram mi 35 million (nuai 350) cu ni sifak kan si. 10 million (nuai 100) underline poverty timi sifak mi hna nakin kan sifak deuh ti asi.\nKawlram mipi chanchuah awk ah UN nih dollar an khonh mi hi 850 million (nuai 8500 Dollar) asi. American nih tampi a hlu rih. EU le Ramdang hlut mi aatel rih lo. UN nih Kawlram um NGOs hna he ṭuan an duh. ASEAN le MAH nih ASEAN ṭuan an duh. Ameircan le Tuluk hnatlak pi nakin ASEAN nih ṭuan seh ti asi.\nRalhrang ruangah a intuar mi hna le MAH ruang ah mangṭam a tuar tu hna sinah, Mithah Lainawng, Damiah Rallokap nih a ṭuan lai ti cu Vawleipi tuanbia ah a voi khat nak asi ve lai. Kawlram ngeih mi 60% aalak cia mi MAH le Rallokap bawizik rual le an minung hna rumnak asi te lai.\nAn rum chin chin lai I, ṭum an duh ti lai lo. ASEAN thawng in MAH le Amay Suu tawn ter kha American chunmang asi. Cu hnu ah Kawlram ah Democracy um ter ṭhan; Nuhrin covo zalen seh ti kha Kawlram ah American interesting timi duhmi cu asi. Federal timi mah tein khuakhan Lairelnak le Tlukruannak caah asilo. Cucaah USA nih ASEAN cu hnatlak pi.\nKhat lei in Raldoh ah CDF / PDF cu na tei bal hna lai lo caah, anmah he bia ruah uhlaw, Amay Suu he I tawn ko uh tiah American nih MAH cu pressure an pek cang. NUG he bia I ruah uh tiah American nih MAH cu an fawrh ballo. Amay Suu le MAH tawn ter ding lawng kha USA duhmi asi.\nASEAN he humanitarian bawmh nak tuah awk ah ti asi nain, Thailand le India ramri in kawlram lei ah bawmhnak pek ding lam cu Rallokap nih an phih dih. Lut aatimh mi NGOs zong an khamh hna. American nih ramri lawnh in bawmhnak cohlan awk ah Tuluk cu ka chimh pi tiah a nawl.\nTuluk nih ASIA ram hna he Hawikom nan si nak hi ngawl hmasa ati ve. NGOs phu 677 leng nih ASEAN bawmhnak cu mi harsa sin a phan bal lai lo caah an cohlan lonak statement an chuah bang in sandah piah nak zong an tuah chih. Ara lai mi ASEAN Meeting ah MAH le SAC cozah sawm lo ding in statement an chuak. Cu ASEAN meeting ah ASEAN humanitarian bawmhnak cu biatak tein I ceihhmai asi lai caah NGOs 677 nih an duh lo nak hi asi.\nKawlram mi harsa bawmh nan duh ngai ngai ahcun kan mah kut ah kan pe uh, MAH te nih an duh lo zong ah nunnak pek in kan ṭuan lai tiah NGOs phu 677 nih an ti bak ko. SAC lei nih ASEAN ah Humhimnak Vuanci Bochu Miat Ṭun U a kai lai tiah an thei. American, EU le Nitlak ram nih Ralhrang cazin khumh cang mi BOchu pa hi kainak nawl a umlo. Cihmih Thahnawn nak caah tazacuai lio mi asi fawn.\nKawlram mipi an tuahto ning vialte nih Ralhrang an si hna tehte an langh ter dih cang. Ralhrang kawl rallokap ruang ah 14000 leng an tlaih hna.1900 leng an thah hna. Innlo tampi an hrawk I mei duah tu cu Ralhrang bawi asi caah ASEAN I tel phung asi lo tiah an ti. ASEAN zong nih Rallokap he siloin Kanmah NGOs he mi sifah bawmh ding ah kan cohlan uh tiah caa an kuat hna.\nRallokap nih Ralhrang sinak ngawl an duh lo caah, kawlram Sipuazi an tla cikcek. Khua mei an duah ah rawlruk kha hramhram in an duah dih. Ei awk ngei loin thih hna seh ti nak asi. Cucu ka bawmh hna lai ti cu thihsii dah an kan pek ti ko lo ah! Khuacan nih hman lo, mipi relcawk lo innlo chuak tak in ram lak ah an I dawr, Covid nih le asi rih, Cucaah kawlram Mangṭam a tlung nak asi tiah FAO nih June 8 an cathanh an chuah.\nRampi rawlruk tiah kawh mi Irrawaddy tikulh cu thingram um lo, tlang um lo, Rallokap nih an kap hna zong ah tlikzam nak hmun a um lo caah, an thlawh ṭuan khawh ko lai. Sagaing le Magway ah cun hmun kip ah Rallokap nih an doh hna. PDF cihmih a timh hna. Vanlawng in a kah zungzal hna. Khua le rawlruk vialte mei an duah dih cikcek, zeitindah nel thuan in an thlawh ṭuan khawh khe lai.\nPDF cung ah mipi an lungdong seh law, Kanmah lei ah I merh hna seh, asilo ah, PDF kha meithal ap ter uhlaw, Daihnak ser ter uh, cuticun ASEAN bawmhnak in tirawl relcawk lo kan pek hna timi MAH I Satan thluak asi. Sagaing ram Pale velchum le Magway ram Hnankha khua velchum cu voi 4-5 mei an duah cang.\nRawlruk, Caw le nel thuannak thilri vialte zong mei an duah chih dih. Innlo aciamh lo zong ah vawlei an ngeih tilo. Vawlei an ngeih zong ah cinthlak can a um ti lo. Cinthlak can va um hman sehlaw, thlawhṭuannak thilri le caw naa an um ti lo. Rawl loin thih dih uh tiah MAH nih an kan ti asi ko lo maw?\nPupa chan in nelthuan mi Shwebo velchum zong Rallokap nih hrawk dih an timh. Shwebo pawsan semnak asi. Kawlram kip an kuat hna. Abik in Chinram ah. Kawlram chaklei rawlruk shwebo an ti mi asi. Irrawaddy pawsan hi athaw ve mi asi. Kawlram a thaw bik mi facang cu Shwe Pawsan asi. Irrawaddy a sem mi asi.\nMagway ram hi CHITI um tiah phungthluk mi asi. Chipi chihria le pe phunphun an cin nak hmun asi. Kawlram pi chiti in cawmtu asi. Rallokap nih khuami le PDF ṭhen loin a kah hna. Vanlawng in ni fatin ti awk in a kah hna caah PDF asi thlu mi khua an tam deuh cang.\nThlawh ṭuan khawh lo ding kha Rallokap planning asi. A cin cia mi facang le pe phun phun zong an hrawk piak dih hna. Helicopter, RPG, Miakpi, launchers, in an kah. Bomb an puak hnawh rih hna. Rawlruk zong khangh piak dih asi. Ṭuan khawh lo asi rih, Tirawl loin thih dih hna seh ti kha MAH planning asi. Mipi cu an tlikzam nak hmun tiang in helicopter in an kah rih hna.\nFAO le WFP nih Tirawl loin aum ding mi ram hi ram 20 an si. Kawlram zong aatel. African ram hna le Korea Chaklei he aa tluk mi kawlram mipi an si tiah Hunger Horspots timi caa an chuah. Tuan tein tirawl kan pek hna lo ahcun Rallokap tuk herh loin tirawl loin a thih ding mi an tam tuk tiah caa an chuah. Kawlram mipi 25% cu tirawl a ngei bak ti lo tiah WFP le FAO nih an ti. Crd: Zingtincuai Cinzah\nRalhrang Rallokap Ruang Ah Kawlram Ah Mangṭam A Tlung\nPathian Pennak Le A Dinnak Kha Kawl Hmasa U Tihmi Hla Te Hin Thazaang Vun La Rih Hna U Sih


Trump: Kan Tei Cang Kan Ṭhawng Cang Tiah Ral Ṭha Taktak in a chim cang – Chin World News Evening\nTrump: Kan Tei Cang Kan Ṭhawng Cang Tiah Ral Ṭha Taktak in a chim cang\nNovember 4, 2020 Salai Van World News\nAtu lio vawlei pi nih a cuanh zuahmahmi US President a thimnak (mee thlaknak) cu an tuah cuahmah lio a si i mipi vote an rel cuahmah lio a si. Atu tiang rih ahcun Joe Biden Mee 236 angei i Donald Trump hi 213 lawng a si rih. Nain mi tam deuh thinlung ahcun, Donald Trump nih a laak ko ṭhan ko lai ti a si.\nDonald Trump cu a rammi ca lawngah a ṭha, ramdangmi caah a ṭha lo tiah a chimmi zong an hung um pah. Joe Biden a tlin ahcun, Refugee caah lamkaupi a ong lai tiah mi tampi nih an chim ve. Atu tiang an dirhmun rih ahcun, Biden nih electoral vote 236 a hmuh i Trump nih 213 a hmuh. 270 a hmumi paoh nih teinak a hmuh lai.\nAsinain, American mipi nih Trump an uar tuk rih a fiang ngaingai. Atu atangmi State result a chuak chom dingmi ahhin Trump nih vote zeimawzat a lak ṭhan lai. Aruang cu a tangmi State hi Trump a uartu le thazaang a petu state deuh an si hna.\nTrump caah ruahchannak tampi a um rih. Trump nih lak ṭhan dawhdang in a um. Aruang cu atu Biden nih vote tampi a hmuhnak State pawl hi a hlan zongah Democrats Party an thazaang ṭhawnnak State pawl a si. Adang a tangmi State pawl hi cu Trump a dirkamhtu le thazaang apetu state pawl deuh an si.\nAtu naite i Trump Live in bia a chung chim cu, a mitthli denmang. A mitthli a hul dih. American mipi thazaang an pek i kan dirkamh tuk rih ti a hung i fiang taktak. Atu tiang rih i vote an taar rih ning ahcun Biden nih a tei rih nain, atu tangmi Vote rel chom dingmi pawl ahhin cun Trump nih vote a hmuh dih lai ti zumh a si. Cun, amah Trump hrimhrim nih Live Tv a chimnak ah kan ṭhawng cang a ti hlei ah ca tiangin a ṭial chih. Cucaah, Trump ṭanhtu caah ruahchannak a tam ngaingai.\nAtu naite ah Trump nih amah pumpak facebook ah hitihin a ca ahun taar colh.“Kan ṭhawng, asinain ithimnak (election vote) fir an i tim. Hi thil hi a tuah hrimhrim kan tuah ter hna lai lo. Vote hmun an kar hnuah vote rel ṭhan khawh a si ti lai lo,” tiah a taar.\nA dang tangmi State tam deuh cu Trump thazaang petu lawngte an si caah Democratics Party pawl cu thinphang in an um cang ti a fiang. Trump nih atu bantukin ca a hun ṭialmi hi a sawhsawh a si loh. Joe Biden party pawl nih mee fir an timh ti a hung fiang ngaingai. Nangteh ahodah teinak hmu lai tiah na zumh deuh? Chirhchan: Donald J. Trump\nDonald Trump Cu White House ah a mitthli a hul ruangmang ai\nKhah! Trump caah thawngpang chia taktak a si thlankhur kam a dir ko cang hih!